text:
Türkmenistanda şu ýylyň 6-njy iýunyndan galla oragyna
girişiler. Türkmenistanyň Ministrler Kabinetiniň 25-nji maýda geçirilen
göni aragatnaşyk arkaly mejlisinde Türkmenistanyň Prezidenti Gurbanguly
Berdimuhamedow bu barada: "Möhüm möwsüm bolan galla oragy ýakynlaşyp
gelýär. Gallaçylaryň öňünde durýan indiki wezipe — köp zähmet
siňdirilip, yhlas bilen ýetişdirilen bugdaý hasylyny çalt we ýitgisiz
ýygnap almakdan ybaratdyr" diýmek bilen, Ahal, Mary, Lebap
welaýatlarynda 6-njy iýundan, Daşoguz we Balkan welaýatlarynda bolsa
13-nji iýundan galla oragyna başlamaga ak pata berýändigini mälim etdi.
Şu ýyl ýurtda 1 million tonnadan gowra galla hasyly ýygnamak
meýilleşdirilýär. Ýurduň galla kabul ediş harmanlary täze möwsüme doly
taýýar edildi.
Çeşme: turkmenportal.com


c: text/html

text:
Aral etegi bilen serhetleşýän Bötendag alaňynda wajyp ekologiýa taslamasy durmuşa geçirilýär
Daşoguz welýatyndaky Bötendag alaňynda ak we gara sazak, çerkez, gandym we beýleki agaçlary ekmek boýunça güýzki çäreler amala aşyrylýar. Bu ýerde ýurduň tokaýçylyk hojalyklarynyň müdirlikleriniň işgärleri işleýärler, ýörüteleşdirilen tehnikalar ulanylýar. Milli tokaý maksatnamasyny durmuşa geçirmegiň çäklerinde amala aşyrylýan möwsümleýin çäreler sebitiň ekologiýa ýagdaýyny gowulandyrmaga gönükdirilendir. Güýzki nahal oturtmak işleriniň barşyna Bötendag alaňynda gök nahallary oturtmak boýunça ýörüte döredilen direksiýa gözegçilik edýär.
Daşky gurşawy goramak, tebigy serişdelerden rejeli we aýawly peýdalanmak- döwlet syýasatynyň ileri tutulýan ugrydyr. Suw üpjünçiligi, ekin dolanşygyny oňaýlaşdyrmak, ekin meýdanlarynyň meliorasiýasy, şorlaşan ýerleri dikeltmek, zeýkeşleri kadaly ýagdaýda saklamak meselelerini çözmeklige ilatyň durmuşynyň hilini ýokarlandyrmagyň aýrylmaz bölegi hökmünde garalýar. Häzirki wagtda döwlet tarapyndan ekologiýa meselelerini çözmek boýunça iri möçberli taslamalaryň birnäçesi üstünlikli durmuşa geçirilýär.
Daşoguz welaýatyndaky Sarygamyş kölüniň gündogar kenarynda Aral sebitinden tozanyň we duzlaryň ýurda gelmeginiň öňüni almaga niýetlenen arada durýan tokaý zolagynyň döredilmegi munuň aýdyň mysallarynyň biridir. Oňa 20 müň gektar ýer bölündi. Şu güne çenli bu ýerde uly möçberli işler geçirildi. Bagçylyk işleri boýunça türkmen alymlarynyň işläp taýýarlan maslahatlary esasynda dokuz müň gektara golaý ýerde duzlaşmaga durnukly we topragy berkidiji agaçlar ekildi. Bötendag alaňynda iri möçberli ekologiýa taslamasyny üstünlikli durmuşa geçirmek üçin elektrik geçiriji liniýalaryň dokuz kilometri, otuz sekiz kilometrden gowrak suwaryş ulgamlary geçirildi, kuwwatly täze transformator oturdyldy, wagtlaýyn nasos bekedi guruldy.

robotstxt: allowed

filter: keep


text:
---Ay,sallahyñ it-da,Bally aga. Wagtly-wagtynda gazanyñ gulagy gyzdyrylyp, yuwundy berilmese natsin. Corejik-zatjagaz tashlasañam tamshanyp yatardy-da janawer.
---Hay, Bally aga, coregem tamdyr bereketi bolmasa boljak dal eken. Buhanka coregi hepdede bir gap edip, galadan dashayan. Oyde ayal adam girip-cykmasa gaty kyn bolyan eken.
---Elbetde,elbetde, shonuñ ucinem tijenmek gerek.
---Tijeg ozuñden,Bally aga.
Bular tama girdiler. Eywana giren yeriñde elyuwar legen suwdan dolup durdy. Gapdalyndaky mis kunduk yykylyp, suwy yeten yerini palcyk edipdir. Daliziñ torunde letde geyimler baslygyp yatyrdy. Garny yaryk yatan bir gap bugdayyñ ustunde sycanlar bazar gurayardylar. Daliziñ bir burcunda duran uc pelteli keregazyñ ustgi bolegi gysharyp durdy. Bular sag tarapgy acyk gapa girdiler. Yzgaryñ ysy Bally husydyñ burnuna haplap urdy. Takyr yere shaly saman dushelip, onuñ ustunden galyñ-galyñ keceler yazylypdy. Myhmany oturdyp, Jalay molla cay gaynatmaga meydana cykyp gitdi. Bally husyt yene towerek-dashyny synlamaga bashlady. Arka yuzunde owrum eder yaly darajyk yer goyulup gurulan uc tekjeli ullakan kesek peciñ hasham ucin guyulan gashynyñ uc-dort kerpiji gopupdyr. Peciñ iñ yokarky tekjesinde Goyunly agadan galan bir jup messi cañ basyp yatyrdy. Ortadaky tekjede bar yeri cheñklenen ceynekler bilen gyrasynda diri-bitin yeri galmadyk, gadik-gadik,iri pagta gulli kaseler durdy.
Jalay molla ( 5 )
---Ay,sallahyñ it-da,Bally aga. Wagtly-wagtynda gazanyñ gulagy gyzdyrylyp, yuwundy berilmese natsin. Corejik-zatjagaz tashlasañam tamshanyp yatardy-da janawer.


text:
TÜRKMENISTANYŇ BILIM MINISTRLIGI
2018 — 2019-njy okuw ýyly üçin Hytaý Halk Respublikasynyň Pekiniň adaty hytaý lukmançylygy uniwersitetine seçip alyş işini geçirýär
Hytaý Halk Respublikasynyň Pekiniň adaty hytaý lukmançylygy uniwersitetine umumy orta ýa-da orta hünär bilimli, ýaşy 35-den geçmedik, iňlis dilini bilýän Türkmenistanyň raýatlary giriş synaglarynyň netijeleri boýunça bäsleşik esasynda okuwa kabul edilýär.
Hünärleriň sanawy, Hytaý Halk Respublikasynyň Pekiniň adaty hytaý lukmançylygy uniwersitetine okuwa kabul etmekligiň sany, şeýle hem okuwyň şertleri baradaky maglumaty Türkmenistanyň Döwlet lukmançylyk uniwersitetiniň kabul ediş toparyndan alyp bolar.
Resmi iş kagyzlary Aşgabat şäherinde Türkmenistanyň Döwlet lukmançylyk uniwersitetiniň kabul ediş topary tarapyndan 2018-nji ýylyň 28-nji iýuny — 3-nji iýuly aralygynda kabul edilýär.
Resmi iş kagyzlarynyň sanawy:
— Türkmenistanyň raýaty üçin bellenen nusga boýunça arza we sowalnama;
— umumy orta (ýa-da orta hünär) bilim baradaky resminama (asyl nusgasy);
— Türkmenistanyň Saglygy goraýyş we derman senagaty ministrligi tarapyndan bellenilen nusgadaky saglyk güwänamasy (Türkmenistanyň çäginden daşary ýurtlardaky ýokary okuw mekdeplerine girmek barada dalaş edýän raýatlaryň saglyk güwänamasy);
— soňky okan ýa-da işlän ýerinden (harby bölümden) häsiýetnama;
— 3x4 sm möçberde 12 sany fotosurat;
— işleýänler üçin zähmet depderçesiniň tassyklanan göçürmesi we onuň asyl nusgasy;
— giriş synaglaryndan üstünlikli geçen ýagdaýynda, döwlet orta we ýokary hünär bilim edaralaryna kabul edilende artykmaçlyklardan peýdalanýan mekdep okuwçylarynyň dersler boýunça döwlet bäsleşiginiň ýeňijileri, umumybilim dersleri boýunça halkara bäsleşiklerine gatnaşan Türkmenistanyň ýygyndy toparynyň agzalary şol ýagdaýlary tassyklaýan degişli resminamanyň asyl nusgasyny tabşyrýar.
Bulardan başga-da, okuwa girmäge isleg bildirýänler ýokarda görkezilen resminamalar bilen birlikde, resminamalary kabul edýän iş toparyna aşakdakylary görkezýär we nusgalaryny tabşyrýar:
— Türkmenistanyň raýatynyň pasportyny hem-de Türkmenistanyň raýatynyň Türkmenistandan gitmek we Türkmenistana gelmek üçin pasportyny;
— Türkmenistanyň Ýaragly Güýçlerinde harby gullugy geçenler harby şahadatnamasyny, harby gullugy geçmedik ýigitler ýazylyş şahadatnamasyny we ýaşaýan ýeri boýunça harby wekillikden güwähatyny.
Uniwersitetiň seçip alyş iş topary zerur bolan ýagdaýynda, Hytaý Halk Respublikasyna okamaga gitmek üçin zerur bolan goşmaça maglumatlary dalaşgärden sorap biler.
Nädogry berlen maglumatlar we resmi iş kagyzlary üçin dalaşgär şahsy jogapkärçilik çekýär.
Giriş synaglary we seçip alyş işi 2018-nji ýylyň 9 — 10-njy iýulynda Türkmenistanyň Döwlet lukmançylyk uniwersitetinde (Aşgabat ş.) geçirilýär.
Giriş synaglary umumybilim berýän derslerden test, şeýle hem Türkmenistanyň taryhyndan söhbetdeşlik görnüşinde geçirilýär.
Test — ýazmaça, söhbetdeşlik — dilden Türkmenistanyň döwlet dilinde geçirilýär.
Ýaşlaryň saýlap alan hünärine durnuklydygyny kesgitlemek maksady bilen, olar patologoanatomiki edarasynyň işi bilen tanyşdyrylar.
Giriş synaglarynyň tertibinde bellenen wagtda synaglara gelip bilmedikler ýa-da synaglaryň birinden geçip bilmedikler ondan soňky synaglara goýberilmeýär.
Türkmenistanyň Döwlet lukmançylyk uniwersitetiniň salgysy: Aşgabat ş., A.Gowşudow köçesi, 58; tel.: 92-71-09.


text:
Türkmenistanyň çempiony “Altyn asyr” futbol toparynyň AFK-nyň Kubogy ýaryşyndaky şowly çykyşy dowam edýär. Aragatnaşykçylar ýarym finalyň 1-nji duşuşygynda Demirgazyk Koreýanyň “Aprel 25” topary bilen myhmançylykda duşuşdylar. Omanly Ahmed Al-Kafyň eminlik eden oýnuna 4200 janköýer gatnaşdy.
Duşuşyk ýer eýeleriniň hüjümleri bilen başlandy. Oýnuň 15-nji minutynda sag gapdaldan amala aşyrylan hüjümde ýer eýelerinden An Il-bom hasaby açdy. Bu koreýaly hüjümçiniň şu ýaryşdaky 12-nji goly bolup, ol iň köp gol geçirenleriň sanawynda 1-nji hatarda barýar.
Ýöne bu gola ildeşlerimiziň jogaby gijikmedi. 5 minutdan soň, has takygy, 20-nji minutda Wahyt Orazsähedow sag aýagy bilen topy batly urup, hasaby deňledi. Şondan soň, ýer eýeleri hüjümlerini has-da artdyryp başlady. Duşuşygyň 32-nji minutynda ýer eýeleriniň başga bir ezber oýunçysy Kim Ýu-song koreýleri öňe çykardy. Ol şu möwsümde AFK-nyň Kubogy bäsleşiginde 6-njy gezek tapawutlandy.
2-nji ýarymyň 15-nji minutynda, ýagny duşuşygyň 60-njy minutynda ýer eýelerinden An Song-Il oýnuň düzgünini bozdy. Omanly emin bolsa, oňa 2-nji sary kartoçkany görkezip, ony meýdançadan çykardy. Şondan soň, ildeşlerimiziň hüjümleri artyp başlady. Şol hüjümler oýnuň tamamlanmagyna 9 minut galanda, öz oňyn netijesini berdi. 81-nji minutda jerime meýdançasynyň içinde Selim Nurmyradowyň sag aýagy bilen batly depen urgusy torda gaýmalady. Şeýlelikde, oýun 2-2 hasabynda deňlikde tamamlandy. Bu bolsa, ildeşlerimiziň finala çykmagy üçin golsuz oýnaljak jogap duşuşygynyň-da ýeterlik boljakdygyny aňladýar. Interzolagyň finaly ýa-da umumylykda ýaryşyň ýarym finalynyň jogap oýny 3-nji oktýabrda paýtagtymyzdaky köpugurly “Aşgabat” stadionynda oýnalar. Jogap duşuşygy 17:00-da başlanýar.
Şeýle-de ýaryşyň beýleki ýarym finalynda Yragyň “Al-Kuwa Al-Jawiýa” topary myhmançylykda Iordaniýanyň “Al-Jazira” toparyndan 1-0 üstün çykyp, bassyr 3-nji finalyna golaýlady. “Al-Kuwa Al-Jawiýa” topary 2 ýyldan bäri AFK-nyň Kubogyny gazanyp gelýär.


text:
Düýn ýurdumyzyň umumybilim berýän orta mekdepleriniň uçurymlarynyň “Soňky jaň” dabaralary ýatdan çykmajak ajaýyp baýramçylyk pursatlaryna beslendi. Ýurdumyzyň mekdepleriniň müňlerçe uçurymlary üçin “soňky jaňyň” owazy ýaňlandy.
Her bir adamyň durmuşynda soňky jaňyň sesi gaýtalanmajak ajaýyp baýramçylyk bolan joşgunly şatlyga ýugrulan mekdep ýyllaryny ýada salýar. Mekdebi tamamlamak munuň özi täsin mekdep ýyllary bilen hoşlaşmagyň tolgundyryjy pursadydyr. Bu şanly sene mynasybetli hormatly Prezidentimiziň Türkmenistanyň orta mekdepleriniň uçurymlaryna, mugallymlaryna we ähli bilim işgärlerine iberen Gutlagynda şeýle diýilýär:
Bagtyýar uçurymlaryň – geljegimiz bolan ýaşlaryň bilim-terbiýe alan mukaddes bilim ojagy bilen hoşlaşyk pursatlaryny öz içine alýan “Soňky jaň” dabarasy jemgyýetçilik durmuşymyzda orny hem-de ähmiýeti yzygiderli ýokarlanýan ajaýyp bilimler baýramydyr. Bu baýramyň Aşgabat şäheriniň güni bilen gabat gelmegi bolsa “Soňky jaň” dabarasyna aýratyn öwüşgin çaýýar. Däp bolşy ýaly, Garaşsyz, hemişelik Bitarap döwletimiziň we agzybir halkymyzyň at-abraýyny, şan-şöhratyny dünýä ýaň salýan “Türkmenistan – Beýik Ýüpek ýolunyň ýüregi” diýlip yglan edilen ýylda hem güneşli Diýarymyzyň umumybilim berýän orta mekdeplerinde baýramçylyk dabaralary, joşgunly aýdym-sazlar bilen bezelen medeni-köpçülikleýin çäreler geçirilýär. Uçurymlaryň, mugallymlaryň, bilim işgärleriniň we ähli halkymyzyň kalbyny şatlyk-joşguna besleýän dabaralar ata Watanymyzyň bagtyýarlyk mekanydygyna aýdyň şaýatlyk edýär.
Türkmen paýtagtynda “soňky jaň” dabaralarynyň Aşgabadyň güni bilen gabat gelmegi aýratyn buýsançly ýagdaýdyr. Goşa baýram ýurdymyzyň ähli uçurymlary bilen 25-nji maýda bellenilýän şanly günüň şatlyklaryny paýlaşan aşgabatlylaryň göwnüni has-da belende göterýär.
Mekdep okuwçylaryny uly durmuş ýoluna ugratmak dabarasy bilen bir hatarda, ýurdumyzda ýene bir sene – Aşgabat şäheriniň güni, ajaýyp paýtagtymyzyň sarpasyna guralýan dabaralar bilen utgaşyp, bitewi baýramçylyk ýagdaýyny emele getirýär.
Ýene-de sanlyja günden “Soňky jaň” mynasybetli dabaralara gatnaşan uçurymlar jemleýji synaglary tabşyryp, orta bilim hakynda şahadatnamany almak üçin synp otaglaryna gaýdyp gelerler. “Orta bilim hakyndaky şahadatnama” mekdebi tamamlaýan okuwçylaryň öňünde täze hünärleri ele alyp, ýakyn geljekde ata Watanymyzyň mundan beýläk-de gülläp ösmegine goşant goşmagy üçin gapylary giňden açar.
Mekdep uçurymlarynyň “soňky jaňy”
Düýn ýurdumyzyň umumybilim berýän orta mekdepleriniň uçurymlarynyň “Soňky jaň” dabaralary ýatdan çykmajak ajaýyp baýramçylyk pursatlaryna beslendi. Ýurdumyzyň mekdepleriniň müňlerçe uçurymlary üçin “soňky jaňyň” owazy ýaňlandy.


text:
11.07.2018
Hazaryň kenarynda dynç alyşda bolýan hormatly Prezidentimiz Gurbanguly Berdimuhamedow şu gün “Amul — Hazar 2018” halkara awtorallisine taýýarlyk görlüşi bilen tanşyp, ýaryşyň geçiriljek ýolunyň jemleýji tapgyrynda geçirilýän işleriň barşyna gözegçilik etdi.
Milli Liderimiz ir säher bilen öňde boljak ralliniň geçjek ugrunyň jemleýji böleginiň başlanýan ýerine geldi.
Bu ýerde döwlet Baştutanymyzy köpçülikleýin habar beriş serişdeleriniň wekilleri garşyladylar. Milli Liderimiz olar bilen salamlaşyp, öňde boljak ýaryşlaryň halkara ähmiýetini belledi.
“Amul — Hazar 2018” awtorallisi ýurdumyzyň durmuşynda möhüm, taryhy waka bolmak bilen, dünýä giňişliginde ata Watanymyzyň abraýynyň barha artýandygyna şaýatlyk edýär.
Hormatly Prezidentimiz sözüni dowam edip, ralliniň ugurlary şekillendirilen kartanyň kömegi bilen ýoluň aýratynlyklary we has çylşyrymly bölekleri barada gürrüň berdi, sebitleriň her birinde ýaryşyň tapgyrlarynyň tebigy özboluşlylygyny belledi.
Soňra döwlet Baştutanymyz žurnalistleriň sowallaryna jogap berdi. Birinji sowal Halkara awtorallisiniň ähmiýeti we onuň milli Liderimiziň başlangyjy bilen Türkmenistanda geçirilýän, halkymyzyň buýsanýan sport syýasaty bilen özara baglanyşygy hakynda boldy.
Hormatly Prezidentimiz Gurbanguly Berdimuhamedowyň belleýşi ýaly, biz geljekde hem ýurdumyzyň her bir raýatynyň sagdyn durmuş ýörelgesine eýermegini gazanarys. Biziň sport babatda gazanýan üstünliklerimiz Watanymyzyň halkara abraýyny artdyrýar. Biz munuň şaýatlary bolup durýarys. Türkmenler dostlukly, parahatçylyk söýüjilikli halkdyr, munuň şeýledigini ähli yklymlarda bilýärler. Geçen ýyl Aşgabatda Ýapyk binalarda we söweş sungaty boýunça V Aziýa oýunlary ýokary derejede geçirildi, ony gerimi boýunça Olimpiýa oýunlary bilen deňeşdirmek bolar. “Aziada — 2017” tutuş dünýäde uly seslenme döretdi. Biziň sagdyn neslimiz – biziň geljegimiz diýip hasaplaýaryn, hut şolar ýurdumyzda ýaýbaňlandyrylan giň gerimli özgertmelere mynasyp goşant goşmalydyr diýip, döwlet Baştutanymyz nygtady.
Awtoralliniň ýoly, şol sanda Garagumuň altynsow çägeli giňişliginden geçýän ýol hem-de döwlet Baştutanymyzyň bu ýoldan geçmegi baradaky sowala jogap bermek bilen, milli Liderimiz onuň özi üçin täze ýol bolup durýandygyny aýtdy. Hormatly Prezidentimiz Gurbanguly Berdimuhamedowyň belleýşi ýaly, hem teoretik, hem praktik diýlişi ýaly, ýoly geçmek üçin oňaýly çözgütleri tapmak üçin ony ilki jikme-jik öwrenýär. Döwlet Baştutanymyz kartanyň kömegi bilen ýoluň bu tapgyrynyň tebigy aýratynlyklardan gelip çykýan çylşyrymlylyklaryny düşündirdi. Ýol Hazaryň kenaryndan geçýär hem-de birnäçe çylşyrymly öwrümlere eýe bolup durýar, şolaryň biri pellehana golaý ýerde ýerleşýär. Munuň üçin bir tekeriň deňziň içinde, bir tekeriň bolsa çölüň içinde bolmaly bolýar. 18 kilometr menzili geçmeli. Mahlasy, ähli zat diňe ýolda aýdyň bolar.
Indiki sowal bu ýerde tanyşdyrylan täze awtoulagyň häsiýetnamalary hakynda boldy. Şunda bellenilişi ýaly, türkmenistanlylar milli Liderimiziň ýaryş awtoulaglaryna ussatlyk bilen erk edişine haýran galýarlar we ondan görelde alýarlar, munuň şeýledigine habar beriş serişdeleriniň redaksiýalaryna gelip gowuşýan telefon jaňlary we hatlar şaýatlyk edýär.
Şunuň bilen baglylykda, döwlet Baştutanymyz köp zady ilki bilen okap, öwrenýändigini, şondan soň netije çykarýandygyny ýene bir gezek belledi. Bu Germaniýanyň ulagydyr. Bu kysmy ulag “Dakar” rallisine gatnaşyp, iki-üç gezek birinji orny alan ulag.
Hormatly Prezidentimiz Gurbanguly Berdimuhamedow öz ulagyny ýasamak pikiri baradaky sowala jogap bermek bilen, ony çägede synap göreninde düzetmeli bolan käbir tehniki meseleleriň bardygyny aýtdy.
Birinjiden-ä, hereketlendiriji biziň howamyzda berk gyzýar, diýmek, sowadyjy ulgamy kämilleşdirmek gerek, ol motory gyzmakdan gorar. Ikinjiden, çägede batmaz ýaly ýene-de bir zat oýlap tapmaly. Döwlet Baştutanymyzyň aýdyşy ýaly, ulagyň tehniki talaplaryny nazara almak bilen, eminler onuň ýaryş ýoluna çykmaga entek taýýar däl diýip hasapladylar. Ýöne ol aňyrsy bir — bir ýarym aýdan çykar. Sebäbi ulagyň mümkinçilikleri örän gowudyr. Çünki biziň çägelerimizi okgunly böwsüp geçmäge ukyply ýokary tizlikli awtoulagyň täze gurluşynyň ilkinji çyzgylaryny çyzmak bilen, ähli möhüm ölçegler — ýerleriň çylşyrymlylygy, ýoluň ugry we beýlekiler hasaba alyndy. Ähli arifmetiki we geometriki hasaplamalar we tehniki işler geçirilenden soň, çölüň ýollaryna uýgunlaşan awtoulag emele geldi.
Žurnalistleriň indiki sowaly milli Liderimiziň işjeň häsiýetli dynç almagy bilen bagly boldy. Ine, häzir hem zähmet rugsadynda bolýandygyna garamazdan, hormatly Prezidentimiz öz boş wagtyny döwlet işleri bilen utgaşdyryp, ähli wagtyny halkymyz, sport, ýaşlar, ýurdumyzyň geljegi hakynda aladalara bagyşlaýar. Türkmenistanlylar “Döwlet adam üçindir!” diýen şygaryň täsirini her gün we her sagatda duýup, ata Watanymyzyň ýyl ýazgysyna täze sahypalary ýazýarlar.
Hormatly Prezidentimiz Gurbanguly Berdimuhamedowyň belleýşi ýaly, adam elmydama hereketde bolmaly, dynç hem almaly, iş bilen hem meşgul bolmaly, şonda durmuşyň gyzygy bolar. Türkmene paýhaslylyk, parasatlylyk, zähmetsöýerlik mahsusdyr. “Ir turan işinden dynar” diýen nakyl hem ýöne ýerden dörän däldir. Adam ýaşlygyndan zähmete uýsa, şonda durmuşyň gadyr-gymmatyny biler. Mysal üçin, biz çagakak oba gidip, ir bilen elimize pil alyp, ýer depmegi gowy görýärdik, şonuň üçin zähmeti dynç almak bilen utgaşdyrmak uly bagtdyr diýip, milli Liderimiz belledi.
Köpçülikleýin habar beriş serişdeleriniň wekilleriniň nobatdaky sowalynda “Amul — Hazar 2018” awtorallisiniň halkara ähmiýeti gozgaldy, bu ýaryşdan öň, 2009-njy ýylda Kazan — Aşgabat awtomobil ýaryşy geçirildi. Şunuň bilen baglylykda, bu sport wakalarynyň yzygiderliligi barada sowal berildi.
Hormatly Prezidentimiz Gurbanguly Berdimuhamedow öňde boljak ralliniň beýleki halkara ýaryşlaryndan, şol sanda Dakar tapgyryndan tapawudy barada aýtmak bilen, Türkmenistanyň ilki bilen “Açyk gapylar” syýasatyna hem-de ekologiýa ugruna ähmiýet berýändigini belledi. Ýurdumyzy ösdürmegiň strategiýasy, şol sanda ony senagatlaşdyrmak meýilnamalary hut şonuň bilen gös-göni bagly bolup durýar. Sintetiki benzini – ekologiýanyň nukdaýnazaryndan örän arassa ýangyjy çykarýan täze zawody gurmagyň taslamasy ekologiýa abadançylygyny üpjün etmek maksadyny gazanmaga gönükdirilendir.
Häzir elektronika hem uly ähmiýet berilýär. Şonuň üçin elektromobilleriň gurakçylyk şertlerinde, aýratyn-da, Türkmenistanyň aýratynlyklaryny nazara almak bilen, özlerini alyp barşyny synamak üçin wagt gerek bolup durýar. Döwlet Baştutanymyzyň belleýşi ýaly, degişli ylmy-tehnologik barlaglary geçirmegiň zerurdygy barada ençeme gezek aýdyldy, şolaryň netijelerini biz ýurdumyzyň şertlerinde iş ýüzünde ulanyp bilerdik. Hormatly Prezidentimiz geljegiň ekologiýa gös-göni baglydygyny nygtap, “Amul — Hazar 2018” rallisiniň hut şu nukdaýnazardan geçirilmeginiň ekologiýa ýagdaýynyň hemme çäreler, şol sanda awtomobil sporty boýunça halkara ýaryşlary bilen hem möhüm arabaglanyşygynyň nobatdaky subutnamasyna öwrüljekdigine ynam bildirdi. Umuman, öňde boljak ýaryşlaryň eko-ralli –reýd diýlip atlandyrylmagy munuň şeýledigini tassyklaýar.
Munuň özi milli Liderimiziň Garagumy ÝUNESKO-nyň Bütindünýä mirasynyň sanawyna girizmek hakyndaky öňe süren başlangyçlary bilen baglylykda hem möhüm bolup durýar.
Şunuň bilen baglylykda, ekologiýa abadançylygy hem-de Hazaryň biosferasyny gowulandyrmak baradaky mesele hem ähmiýetli bolup durýar. Bu mesele 12-nji awgustda geçirilmegi göz öňünde tutulýan Hazarýaka döwletleriniň Baştutanlarynyň duşuşygynda ara alnyp maslahatlaşylar. Biziň rallimiziň hut Hazar deňziniň kenarynda tamamlanýandygyny hem bellemek gerek diýip, hormatly Prezidentimiz Gurbanguly Berdimuhamedow belledi.
Hormatly Prezidentimiz habar beriş serişdeleriniň wekilleri bilen söhbetdeşligi tamamlandan soň, “Amul — Hazar 2018” halkara awtorallisiniň jemleýji we çylşyrymly bölekleriniň biri boýunça geçmäge taýýarlanyp, awtomobil sportunyň her bir sürüjiden düýpli we jogapkärli garaýşy talap edýändigini belledi. Bu ýerde ähli zat, şol sanda ýaryş ýolunyň kartasyny jikme-jik öwrenmek, ýaryşa gatnaşyjylaryň egin-eşikleriniň ykjamlylygy hem-de beýleki zerur serişdeleriň bildirilýän talaplara doly laýyk gelmegi, bellenilen düzgünleriň takyk ýerine ýetirilmegi uly ähmiýete eýe bolup durýar. Milli Liderimiz awtoulaga münmezden ozal, sport aýakgabyny süpürdi. Döwlet Baştutanymyz ýaryş ulagyna münüp, howpsuzlyk kemerini dakyndy hem-de dolandyryş, nawigasiýa we aragatnaşyk ulgamynyň işleýşini barlady. Şeýlelikde, hormatly Prezidentimiz ähli işlerinde we başlangyçlarynda bolşy ýaly, esasly we toplumlaýyn çemeleşmesini görkezdi.
Bu ýere ýygnananlar milli Liderimize ýoly üstünlikli geçmegi arzuw etdiler.
Hormatly Prezidentimiz Gurbanguly Berdimuhamedow bat almazdan öň, Türkmenistanyň IIM-niň awtoulaglar merkeziniň sürüjsini öňe geçirendigini bellemek gerek.
Şunuň bilen baglylykda, Beýik Ýüpek ýoly boýunça awtorallini geçirmek pikirini öňe süren milli Liderimiz onuň durmuşa geçirilişine, guramaçylyk meselelerinden başlap, anyk işlere çenli ähli zatlara hut özüniň gözegçilik edýändigini bellemek gerek. Elbetde, bu özüneçekiji ýaryşlaryň diňe Watanymyzyň durmuşynda däl-de, eýsem, şu ýylyň halkara sport möwsüminiň senenamasynda şanly waka boljakdygy gürrüňsizdir. Garagumuň içinden geçjek bu ýaryşa gatnaşmaga birnäçe ýurtlaryň ýygyndy toparlarynyň gyzyklanma bildirmegi munuň aýdyň subutnamasydyr.
Döwlet Baştutanymyz tejribeli türgen hem-de sagdyn durmuş ýörelgesiniň tarapdary bolmak bilen, şunda watandaşlarymyza, aýratyn-da, ýaşlara nusgalyk görelde görkezýär. Ine, bu gezek hem milli Liderimiz sport awtoulagyny dolandyrmagyň ajaýyp endiklerini görkezdi: Gahryman Arkadagymyzyň ussatlygynda geçirijilik ukyby ýokary bolan awtoulag ýol bilen ýüzin salyp, tizligini barha artdyrýar.
Şunuň bilen baglylykda, şu ýylyň fewralynda hormatly Prezidentimiz Gurbanguly Berdimuhamedow Lebap welaýatyna amala aşyran iş saparynyň barşynda awtomobil ýaryşlarynyň badalga meýdançasynda işleriň ýagdaýy bilen tanşyp, ýoluň başlangyç böleginde synag tapgyryny geçdi hem-de onuň tebigy päsgelçiliklerinden ussatlarça geçmegi başardy.
Maý aýynda bolsa döwlet Baştutanymyz saýlama ýaryşlaryna gatnaşdy, şonda “Amul — Hazar 2018” halkara awtorallisinde Türkmenistana wekilçilik etjek toparlar kesgitlenildi. Milli Liderimiz olara ak pata bermek bilen çäklenmän, eýsem, sport awtoulagyny dolandyrmakda nobatdaky gezek ajaýyp netijäni görkezdi. Hormatly Prezidentimiziň belleýşi ýaly, ýoly geçende ýaryş awtoulagyny dolandyrýan sürüjiniň erki, çydamlylygy, maksada okgunlylygy hem-de ünsüni doly jemlemegi üstünligiň möhüm şertleri bolup durýar. Şeýle hem şonda döwlet Baştutanymyz ýaryş ýolunyň gurluşy we beýleki ýagdaýlary bilen içgin tanyşdy.
Milli Liderimiziň taýsyz tagallalary netijesinde soňky ýyllarda ýurdumyzyň türgenleri halkara derejesindäki ýaryşlara gatnaşyp, uly üstünlikleri gazanýarlar. Şonuň bilen birlikde, Türkmenistan dünýäniň dürli ýurtlaryndan türgenleri birleşdirýän iri abraýly ýaryşlaryň geçirilýän ýerine öwrülýär. Elbetde, häzir eýýämden “Amul — Hazar 2018” halkara awtorallisi dünýä bileleşiginiň ünsüni özüne çekmek bilen, milli sporty ösdürmäge täze itergi berip, ata Watanymyzyň halkara abraýynyň, sport döwleti hökmünde abraýynyň artmagyna ýardam eder.
Balkan welaýatynyň çäginden geçýän ýaryş ýolunyň jemleýji bölegini gurşap alan tebigatyň özboluşlylygyny bellemek gerek. Onuň ugry ajaýyp ýerlerden geçip, bu ýerde Hazaryň kenarynyň hem-de deňiz giňişliginiň gözelligi sazlaşykly utgaşýar. Ruhubelentligiňi artdyrýan şeýle täsin tebigy sazlaşyk ýaryşa gatnaşyjylar üçin ruhlandyryjy şert bolup durýar. Milli Liderimiziň dolandyrýan, öňe sary okdurylyp barýan sport awtoulagy Garaşsyz, Bitarap Türkmenistanyň döredijiligiň we ösüşiň ýolunda täze üstünliklere tarap ynamly hereketini alamatlandyrýar.
Ýeri gelende aýtsak, hünärmenler dürli görnüşli ösümlikleri we haýwanlary bolan tebigatyň bu künjeginiň ekologiýa nukdaýnazaryndan ýokary ölçeglere laýyk gelýändigini tassyklaýarlar. Şunuň bilen baglylykda, ýaryşa taýýarlyk görlende, tebigaty goramak ugruna uly ähmiýet berilýär.
Şeýlelikde, hormatly Prezidentimiz Gurbanguly Berdimuhamedowyň başlangyjy bilen “Türkmenistan — Beýik Ýüpek ýolunyň ýüregi” diýen şygar astynda geçýän “Amul — Hazar 2018” halkara awtorallisi ençeme asyr mundan ozal, Aziýany we Ýewropany diňe söwda däl-de, eýsem, medeni gatnaşyklar bilen baglanyşdyran, ady rowaýata öwrülen taryhy ýoly häzirki döwürde dikeltmäge mynasyp goşant bolar.
…Döwlet Baştutanymyz sport ulagyny ýokary tizlik bilen ussatlarça dolandyryp, pellehana birinji bolup geldi hem-de bu ýerde birnäçe aýlaw etdi. Bu ýerde milli Liderimizi şowhunly el çarpyşmalar bilen garşyladylar. 18 kilometr aralygy 14 minut 30 sekuntda geçen hormatly Prezidentimiz, hemişe bolşy ýaly, nobatdaky gezek ajaýyp netijäni görkezdi.
Döwlet Baştutanymyz sport awtoulagyndan düşüp, ýoluň özboluşlylygyna ýene bir gezek ünsi çekdi, munuň özi ýoluň geçýän çäginiň tebigy aýratynlyklary, şol sanda Garagum çöli bilen şertlendirilendir. Bu bolsa ýoluň ol ýa beýleki tapgyrlarynda çylşyrymlylygyň dürli derejesini döredýär, munuň özi sürüjilerden ýokary ussatlygy hem-de ýaryşlara toplumlaýyn taýýarlygy talap edýär.
Soňra milli Liderimiz “Amul — Hazar 2018” halkara awtorallisine taýýarlyk görmegiň çäklerinde guralan sergi bilen tanyşdy. Bu ýerde içeri işler ministri I.Mulikow degişli hasabat bilen çykyş etdi.
Sergide mahabat bannerleriniň we pannolaryň görnüşleri, ýaryşlaryň nyşanlary, türgenleriň, meýletinçileriň hem-de hyzmat edýän işgärleriň egin-eşikleriniň nusgalary, dürli sowgatlyk we ýadygärlik önümleri, ýurdumyzyň dokmaçylarynyň taýýarlan dürli görnüşli dokma önümleri görkezildi. Döwlet Baştutanymyza Türkmenabat şäherinde awtoralliniň badalga alýan ýeriniň çyzgylary, sport ýaryş awtoulaglarynyň görnüşleri we tehniki häsiýetnamalary barada aýdyň düşünje almaga mümkinçilik berýän, dürli ulaglar şekillendirilen plakatlar görkezildi.
Şeýle hem bu ýerde “Amul — Hazar 2018” halkara awtorallisine ýörite bagyşlanyp taýýarlanan wideofilm görkezildi.
Döwlet Baştutanymyz sergi bilen tanşyp, halkara awtorallisine gabatlanyp çykaryljak önümleriň hili bilen bir hatarda, şolaryň bezegi hem-de özboluşlylygy, milli bezeg önümlerini döwrebap dizaýner işleri bilen sazlaşykly utgaşdyryp peýdalanmak ýaly ugurlara uly üns bermegiň zerurdygyny aýtdy.
Bu ugurda işler degişli guramaçylyk meselelerini çözmek bilen birlikde amala aşyrylmalydyr diýip, döwlet Baştutanymyz belledi we içeri işler ministrine hem-de sport we ýaşlar syýasaty ministriniň orunbasaryna birnäçe tabşyryklary berdi.
Hormatly Prezidentimiz sözüni dowam edip, degişli ýolbaşçylara ralliniň geçjek ýolunyň ugrunda hem-de jemleýji böleginde duralgalarda medeni çäreleri guramak barada anyk görkezmeleri berdi. Şolarda şanly wakanyň dünýä derejesindäki ähmiýeti, ýurdumyzyň sportunyň gazananlary öz beýanyny tapmalydyr.
Ýurdumyzyň dokma toplumlarynyň çykarýan sport lybaslary hem-de sowgatlyk önümleri barada aýdylanda bolsa, şolar hem milli öwüşginlere eýe bolmalydyr. Şolaryň bezelişinde türkmen topragynyň gözelligini hem-de tebigy ajaýyplyklaryny, şol sanda Garagumuň we Hazaryň kenarynyň gözelliklerini şöhlelendirýän zatlar ulanylmalydyr diýip, döwlet Baştutanymyz belledi. Özboluşly sowgatlyklar bolsa biziň myhmanlarymyz üçin Türkmenistan hem-de öňde boljak uly sport baýramçylygy hakynda ýatdan çykmajak zatlara öwrülmelidir.
“Amul — Hazar 2018” halkara awtorallisiniň ýokary guramaçylyk derejesini üpjün etmegiň möhümdigini bellemek bilen, milli Liderimiz bu çärä taýýarlyk görmek hem-de geçirmek bilen bagly bolan ähli meselelere örän oýlanyşykly we toplumlaýyn çemeleşmegiň möhümdigini aýdyp, bu halkara ýaryşlarynyň ýatdan çykmajak, şanly waka bolmagy üçin ähli tagallalary etmegiň zerurdygyny belledi.
Soňra hormatly Prezidentimiz bu ýere ýygnananlar bilen hoşlaşyp, alyp barýan işlerinde hem-de öňde goýlan jogapkärli wezipeleri çözmekde üstünlikleri arzuw etdi.
***
Günüň ikinji ýarymynda döwlet Baştutanymyz agtyklary bilen bilelikde Hazar deňziniň giňişlikleri boýunça “Galkynyş” atly häzirki zaman gämisinde gezelenç etdi. Gäminiň kapitany milli Liderimize gäminiň ýüzüşe taýýardygy barada hasabat berdi.
Ak guw ýaly gämi tolkunlary böwsüp, “Awaza” milli syýahatçylyk zolagy ýaýylyp ýatan gözel kenaryň ugry bilen ýüzüşe başlady. Dynç alyş zolagy saglygyňy dikeltmek we berkitmek, göwnejaý hem-de işjeň dynç almak, şol sanda maşgala bolup dynç almak üçin zerur bolan ähli şertlere we mümkinçiliklere eýedir. Halkara derejeli deňiz şypahanasyny kemala getirmek we abadanlaşdyrmak, onuň düzümini ösdürmek hem-de deňiz ýakasynyň ägirt uly sagaldyş kuwwatyny amala aşyrmak bilen bagly meseleler gerimi we pikiri boýunça bu ajaýyp taslamanyň başyny başlan hormatly Prezidentimiziň hemişe üns merkezinde durýar.
“Awaza” milli syýahatçylyk zolagynda dynç alýanlara dünýä ülňülerine laýyk gelýän döwrebap hyzmatlaryň dürli görnüşleri hödürlenilýär. Mundan başga-da, dynç alyş zolagynyň amatly ekologiýa ýagdaýyny hem-de ajaýyp tebigy şertlerini — arassa howasyny, altynsow çägeli kenaryny, deňizde suwa düşülmegini we gün wannasynyň kabul edilmegini görkezmek bolar. Hazaryň ajaýyp görnüşi has-da ruhlandyryp, asyl bolşy üýtgemedik gözelligi bilen aklyňy haýran edýär. Bularyň hemmesi ajaýyp dynç alynmagyny kepillendirýär, ruhubelentligiňi artdyrýar, gowy duýgularyň uzak wagtlap saklanmagyny üpjün edýär. Her ýyl bu ýere türkmenistanlylaryň müňlerçesi, şeýle hem ýurdumyzyň myhmanlary dynç almaga gelýärler. Amatly şertleriň, ýokary hilli hyzmatlaryň we medeniýetli dynç almagyň bu ýerde diňe tomusda däl-de, eýsem, “mahmal möwsümi” diýlip atlandyrylýan döwürde, umuman, tutuş ýylyň dowamynda kepillendirilýändigini bellemek gerek.
Şunuň bilen birlikde, soňky ýyllarda “Awaza” milli syýahatçylyk zolagy
iri işewürlik, medeni we sport merkezi derejesine ynamly eýe bolup, ýokary derejedäki duşuşyklaryň, halkara häsiýetli dürli çäreleriň geçirilýän ýerine hem öwrüldi.
Häzir Hazaryň kenarýakasynda okgunly ösýän, ýokary amatlyklary bolan deňiz dynç alyş zolagy milli Liderimiz Gurbanguly Berdimuhamedowyň ýolbaşçylygynda durmuşa geçirilýän döwlet syýasatynyň üstünlikli bolmagynyň nyşany hasaplanylýar. Ýurdumyzyň ähli sebitlerini gurşap alan giň gerimli özgertmeler bu täzeçil durmuş-ykdysady strategiýanyň gös-göni netijeleri bolup, ekologiýa ugry hem olaryň aýrylmaz we möhüm bölegidir.
Gäminiň üstünden “Awazanyň” binagärlik toplumynyň ajaýyp görnüşi açylýar, şolaryň hatarynda ýokary derejeli myhmanhanalar, çagalar sagaldyş-dynç alyş merkezleri, kottej şäherjikleri, saglygy goraýyş we dynç alyş merkezleri, seýilgäh-dynç alyş toplumlary bar. Syýahatçylyk zolagynyň düzümini has-da giňeltmek boýunça yzygiderli çäreler görülýär. Bu şypahana merjeniniň desgalary ýerli tebigat aýratynlyklary bilen sazlaşykly utgaşyp, ony döretmek taslamasynyň esasynda innowasion çemeleşme we öňdebaryjy çözgütler goýuldy. Her binanyň hem-de desganyň bolsa özboluşly nusgasy we dizaýny bar.
Döwlet Baştutanymyzyň tabşyrygy boýunça bu ýerde tomus döwri üçin häsiýetli bolan köpçülikleýin zähmet rugsatlary möwsümi bilen bagly goşmaça guramaçylyk çäreleri görüldi. “Awaza” milli syýahatçylyk zolagynyň şypahana ulgamy kämilleşdirilýär, dynç alýanlara hödürlenilýän hyzmatlaryň görnüşleri artýar. Bu ýerde ulularyň hem-de çagalaryň wagtyny gyzykly we peýdaly geçirip bilmegi üçin şertler döredildi. Degişli enjamlary bilen üpjün edilen çagalar oýun meýdançalary hem-de dürli güýmenjeleri bolan seýilgäh-dynç alyş toplumlary çagalaryň höwes bilen dynç alýan ýerine öwrüldi.
Deňizde gämili gezelenjiň barşynda döwlet Baştutanymyz öz agtyklary bilen behişdi mekany, türkmenistanlylaryň we ýurdumyzyň myhmanlarynyň höwes bilen dynç alýan ýerine öwrülen Awazanyň gözel keşbini synlady.
Şol wagt bu ýerde bolup geçen şanly wakalaryň hormatyna deňziň kenarynda sungat ussatlarynyň dürli öwüşginli çykyşlary ýaýbaňlandy. Aýdym-sazly dabara gatnaşyjylar Hazaryň giňişligi boýunça ýoluny dowam edip barýan ak guw ýaly gäminiň üstünde duran Arkadag Prezidentimizi mähirli we tüýs ýürekden mübäreklediler. Çykyşlar tamamlanandan soň, Awazanyň agşamky asmanyna feýerwerkiň dürli öwüşginleri şugla saçdy.
Türkmenistanyň Döwlet habarlar agentligi


text:
Atamyrat Atabaýew – şahyr, terjimeçi, türkmen halk ýazyjysy. Ýaşlar Baýragynyň eýesi. A. Atabaýew 1948-nji ýylyň 16-njy noýabrynda Mary etrabynyň 1-nji Gökje obasynda mugallym maşgalasynda eneden bolýar. Ol ilki oba mekdebini, soňra Türkmen döwlet uniwersitetini üstünlikli okap gutarýar. A.Atabaýew «Türkmenistan» neşirýatynda, «Ýaşlyk» žurna lynda, Türkmenistanyň Ýazyjylar birleşiginde dürli wezipelerde işleýär.
Atamyrat mekdepde okap ýörkä, goşgy ýazyp başlaýar. Onuň ýazan goşgulary welaýat gazetlerinde yzygiderli çap edilip ugraýar. Mundan ylhamlanan ýaş şahyryň ylhamyna ylham goşulýar. Ol 1975-nji ýylda «Diýarym» atly ilkinji goşgular ýygyndysyny neşir etdirýär. Soňra bolsa şahyryň dürli ýyllarda ýazan «Seni söýmedik bolsam», «Çuňluk», «Söýgüden söýgä», «Dowamat dowam», «Tylla terezi», «Gumsagat», «Bary-ýogy bir ömür», «Bagşy bilbil», «Boý derege boý derek», «Dört dogan» ýaly kitaplary türkmen dilinde we beýleki dillerde neşir edilýär.
A.Atabaýew ökde terjimeçi. Ol XII asyr rus edebi ýadygärligi bolan «Igoryň ýörişi hakynda kyssany», A.S.Puşkiniň, M.Ý.Lermontowyň, S.A.Ýeseniniň, N.A.Nekrasowyň goşgudyr poemalaryny türkmen diline terjime edýär. Abdysettar Kazynyň «Jeňnama» poemasyny hem häzir zaman türkmen diline geçirdi. Pygamberler hakyndaky şowly terjimeleriň köpüsi hem Atamyrat Atabaýewiň galamyna degişlidir.
Alynan çeşme: Rahman Klyçew, Nurýagdy Gurbanberdiýew.
Edebiýat: Umumy bilim berýän mekdepleriň 6-njy synp okuwçylary üçin okuw kitaby. Daşkent. 2013 ýyl.
Atamyrat Atabaýew
Atamyrat Atabaýew – şahyr, terjimeçi, türkmen halk ýazyjysy. Ýaşlar Baýragynyň eýesi. A. Atabaýew 1948-nji ýylyň 16-njy noýabrynda Mary etrabynyň 1-nji Gökje obasynda mugallym maşgalasynda eneden bolýar. Ol ilki oba mekdebini, soňra Türkmen döwlet uniwersitetini üstünlikli okap gutarýar. A.Atabaýew «Türkmenistan» neşirýatynda, «Ýaşlyk» žurna lynda, Türkmenistanyň Ýazyjylar birleşiginde dürli wezipelerde işleýär.


text:
Türkmenistanyň Lebap welaýatynda azyk önümleri iki-üç esse gymmatlady, munuň bilen birlikde amerikan dollarynyň “gara bazardaky” bahasy 14 manada ýetdi diýip, Azatlyk Radiosynyň lebaply diňleýjileri habar berýärler.
“Bar zat 2-3 esse gymmatlady. Bärde lebapda dollar 14 manada ýetdi. Näme bolýar ýurtda? Çörek öň 1 manat bolan bolsa, indi iki manat, dollar galdy diýip düşündirýärler” diýip, adynyň tutulmagyny islemedik diňleýjimiz 25-nji ýanwarda habar berdi.
Daşoguzly diňleýjimiziň habar bermegine görä, regionda süýt önümleri we mallar üçin iým gymmatlapdyr.
“Daşoguzda mallaryň iými gymmatlaýar, künjaranyň 1 kilosy 2 manat 20 teňňe, kеpеk 1.20 manat, ýönе kеpеk sеýrеk tapdyrýar. Iýmiň gymmatlamagy bilеn süýt wе süýt önümlеri hеm gymmatlady, gеçеn ýylyň şu günlеri 1 litr süýt 3 manatdy, häzir 4-6 manat aralygynda” diýip, Daşoguzyň ýaşaýjysy gürrüň berdi.
Soňky günlerde ýurduň paýtagtynda we welaýatlarynda azyk önümleriniň gymmatlamagy bilen bir wagtda amerikan dollarynyň bahasy galýar. Hususan-da, Aşgabatda “gara bazarda” 12 manada ýetip, soň 10-11 manat aralygyna düşüpdi.
Azatlyk Radiosynyň Lebapdaky çeşmeleri 26-njy ýanwarda öýlän bir amerikan dollarynyň el söwdasynda 11 we 11.6 manat aralygynda satylandygyny habar berdiler.
Elden satylýan daşary ýurt walýutasynyň häzirki bahasy resmi taýdan kesgitlenen kursdan birnäçe esse ýokary.
Türkmenistanda daşary ýurt walýutasynyň bikanun söwdasy, raýatlaryň daşary ýurt walýutasyny edinmeginiň örän çäkli mümkinçilikleriniň biri bolmagynda galýar.
Türkmenistanyň Merkezi Banky ýurduň milli puly türkmen manadynyň amerikan dollaryna bolan gatnaşygyny üç ýyl bäri üýtgewsiz saklaýar, 2015-nji ýylyň ýanwaryndan bäri bir amerikan dollarynyň resmi çalyşyk kursy 3.5 manat derejesinde galýar.
2016-njy ýylyň başynda nagt pul çalşygy resmi derejede gadagan edildi.
Şondan bäri raýatlaryň nagt walýuta eýe bolmagynyň ýeke-täk ýoly Türkmenistanyň banklarynda açylan hasaplara ýurduň içinde türkmen manadynda pul ýatyryp, ýurduň daşynda plastik kartlar arkaly daşary ýurt walýutalarynda pul çekmeden, şeýle-de nagt bolmadyk tölegleri amala aşyrmakdan ybarat. Türkmenistanyň banklarynyň çykaran plastik kartlarynyň üsti bilen dollar çalşygy Merkezi bankyň kesgitlän resmi kursy boýunça amala aşyrylýar.
2017 ýylyň dowamynda türkmen banklary öz müşderilerine günde walýutada nagtlaşdyrmaga rugsat berlen puluň möçberini ençeme gezek çäklendirip, 1000-den 50 amerikan dollaryna çenli azaltdy. Munuň bilen bilelikde türkmenistanlylar VISA kartlaryndan pul çekmekde kynçylyklara duçar boldular.
Türkmenistanyň milli puly türkmen manady 1993-nji ýylda dolanyşyga girizildi.
2009-njy ýylda denominasiýa çäresi geçirilip, manadyň hümmeti azaldyldy. Merkezi Banky şonda türkmen manadynyň daşary ýurt walýutasy babatynda kesgitlän resmi kursuny 1 amerikan dollaryny - 2.85 manat derejesinde alty ýylyň dowamynda saklady. 2014-nji ýylyň aýagynda dollar söwdasynyň “gara bazary” döredi, amerikan dollary resmi kursdan ýokary bahadan 3 manatdan satylyp başlandy.
Türkmen häkimiýetleri resmileri bikanun walýuta söwdasyna sebäpkärleri awlap başladylar. 2014-nji ýylyň noýabrynda ýurtda dollaryň hümmetiniň ýokarlanmagyna ilteşikde Türkmenistanyň Döwlet Täjirçilik bankynyň orta we kiçi derejeli wezipedäki iki işgäri we ýene birnäçe adam aýyplanyp tussag edildi. 13-nji noýabrda döwlet telewideniýesi jemi 13 adamyň tutulandygyny habar berdi we öz-özlerini ýazgaryp çykyş eden bäş adamy görkezdi.
Türkmenistanyň resmileri ýurda daşary ýurt walýutasynyň resmi bolmadyk söwdasyna, dollaryň bahasyna we ilatyň pul çalşygynda ýüzbe-ýüz bolýan kynçylyklaryna degişli meseleleri agzamaýar. Bu tema ýurduň media serişdelerinde gozgalmaýar.


text:
Söwda ministrligi Amerikanyň salgyt kararyna reaksiýa bildirdi
Söwda ministrligi amerikan hökümetiniň Türkiýä goýuljak goşmaça salgytlaryň Bütindünýä söwda guramasynyň düzgünlerine bap gelmeýändigini beýan etdi
Ministrlik Türkiýeden ediljek alýumin we polat importynda gümrük salgytlarynyň nobaty bilen 20 we 50 göterime çenli ýokarlandyryljakdygyny beýan eden ABŞ-nyň hökümetiniň şol mukdary üstümizdäki ýylyň 23-nji martynda ähli ýurtlara nobaty bilen 10 we 25 göterim mukdarynda güýje girizendigini ýatladyp: “Amerika hökümeti tarapyndan kabul edile kararda esasy zyýan çekýän iki ýurdun öndürijileri, hususy pudagy we eksportçylar” diýilýär.
Beýannamada; “Amerikan hökümeti tarapyndan ozal beýan edilen polada we alýumine gümrük salgytlary bilen birlikde şu gün goýulan goşmaça salgytlar Bütindünýä söwda guramasynyň düzgünlerine bap gelmeýär” diýilýär.
Ministrligiň beýanatynda: “Türkiýe öz söwda syýasatyny Bütindünýä söwda guramasynyň düzgünlerine laýyklykda kesgitläp, iş ýüzüne geçirişi ýaly başga ýurtlardan hem halkara düzgünleri gyşarnyksyz berjaý etmeklerine garaşýar” diýilýär.


text:
۱۳۹۷ اردیبهشت ۳۰, یکشنبه
توًرکمنصحرا توًرکمنلری ینه-ده غایغا غالدیلار Türkmenler ýene-de gaýgilanmaly boldylar
Türkmensahralylar, Magtymguly günlerini Türkmenistan prezidentiň doglan gününe 'çatylmagyndan' gaýgilanýarlar
Eýranly türkmenler Magtymguly günleriniň prezidentiň doglan gününe 'çatylmagyndan' nägile bolýarlar
Eýranly türkmenler, adat bolşy ýaly, beýik türkmen şahyry we akyldary Magtymguly Pyragynyň günlerini bu ýylam maý aýynda bellediler.
Ýöne öňki ýyllardan tapawutlylykda, Oraza aýy ýetip gelensoň, Eýrandaky Magtymguly günlerine bagyşlanan çäreler bu ýyl biraz irräk başlandy we beýik şahyryň we onuň atasy Döwletmämmet Azadynyň guburlarynyň başynda geçirilýän jemleýji dabara bir hepde öň geçirildi.
Eýranly türkmenlerden tapawutlylykda, resmi Aşgabat bu ýyl Magtymguly günlerini maý aýynda bellemedi.
Mälim bolşy ýaly, geçen ýylyň 9-10-njy oktýabrynda bolan Ýaşulular maslahatynda Türkmenistanda 1970-nji ýyllardan bäri maý aýynda bellenilip gelýän Magtymguly günleri ýatyrylyp, ol 27-nji iýuna, prezident G.Berdimuhamedowyň doglan gününe gabat geçirilýän Medeniýet günlerine birikdirildi.
Eýsem dünýä türkmenleri bu ýagdaýa nähili baha berýärler we olar öz ýaşaýan ýerlerinde Magtymguly günlerini nähili belleýärler?
Gepleşigimiziň bu günki sanyny türkmenleriň milli şahyry we akyldary Magtumguly Pyragynyň doglan gününe gönükdirip, dünýä türkmenleriniň wekilleriniň Magtymguly günleriniň töweregindäki üýtgeşmeler baradaky pikir-garaýyşlaryny dykgatyňyza ýetirýäris.
Gepleşigi diňläp, bu ugurdaky öz tejribeleriňizi we pikirleriňizi aşakdaky foruma teswir görnüşinde galdyryp bilersiňiz.https://www.azathabar.com/a/29238106.html
ارسال شده توسط Turkmen Medeni we Siasi Ojak در یکشنبه, اردیبهشت ۳۰, ۱۳۹۷
هیچ نظری موجود نیست:
اشتراک در: نظرات پیام (Atom)


text:
Ýapyk binalarda we söweş sungaty boýunça V Aziýa oýunlary
Giriş
2017-nji ýylyň sentýabr aýynda Aşgabat şäherinde Ýapyk binalarda we söweş sungaty boýunça V Aziýa oýunlary geçiriler; bu oýunlarda sportuň 21 görnüşi boýunça bäsleşmek üçin Okeaniýanyň we Aziýanyň 62 Milli Olimpiýa Komitetlerinden 6,000 türgenleri gatnaşar.
Bu biziň ýurdumuz üçin taryhy waka bolup, Aşgabat – 2017-niň oýunlary Türkmenistanda geçiriljek ilkinji uly göwrümli, köp-ugurly sport çäreleriniň biri bolup durýar. Bu uly sport çäreleri geljekde Aşgabat şäheri we bütin ýurt boýunça şular ýaly uly göwrümli çäreleri halkara derejesinde geçirmekde uly tejribe bolar.
Öňki taryhy
2010-njy ýylda Aziýanyň Olimpiýa Geňeşi bilen Türkmenistanyň Milli Olimpiýa komiteti hem-de Aşgabat şäher häkimliginiň arasynda 2017-nji ýylda Türkmenistanyň paýtagty Aşgabat şäherinde «Ýapyk binalarda we söweş sungaty boýunça V Aziýa oýunlaryny geçirmek hakynda» iki taraplaýyn şertnama gol çekildi.
Noýabr aýynda Türkmen paýtagtynda Merkezi Aziýa boýunça iň uly sport toplumynyň düýbi tutuldy. Bu toplum 30-dan gowrak, şol sanda ýaryş geçirilýän desgalar, ýaşaýyş-durmuş, ulag we başga infrastrukturalary öz içine alýar. 2013-nji ýylyň ýanwar aýynda Türkmenistanyň Hormatly Prezidenti Gurbanguly Berdimuhamedow tarapyndan Olimpiýa oýunlaryna taýýarlayk görmek barada Guramaçylyk komiteti döredildi.
Gatnaşýan ýurtlar
Ýapyk binalarda we söweş sungaty boýunça geçirilýän oýunlaryň taryhynda ilkinji gezek Aziýa ýurtlaryndan başga-da Okeaniýa ýurtlaryndan Oýunlara gatnaşmaga rugsat berildi we şeýlelik bilen, gatnaşýan ýurtlaryň sany 62 boldy.
Sportuň görnüşleri
Oýunlar sportuň 21 görnüşi boýunça geçiriler. Ýapyk binalarda we söweş sungaty boýunça V Aziýa oýunlarda öň bar bolan sport görnüşleriniň 19-na Türkmen milli göreşi we atly sportyň päsgelçiliklerden bökmek görnüşini (konkur) görnüşleri ýaryş meýilnamasyna goşuldy. Bu teklip Aziýanyň Olimpiýa komiteti tarapyndan kabul edildi we tassyklanyldy.
Resmi keşp we Tumar
Oýunlar bize Türkmenistanyň gadymy däp - dessurlaryndan başlap, häzirki döwre çenli bolan gymmatlyklary görkezer. Resmi keşp bizi Beýik Ýüpek ýoly boýunça gaýybana syýahat etdirer, tumar bolsa Türkmenistan ýurduna mahsus we özboluşly bolup durýar.
Aşgabat – 2017-niň resmi keşbi Türkmenistanyň taryhy ýoluny geçmişden geljege sagdynlyk, ruhubelenlik, dostluk arkaly nesilden-nesile geçip gelýän özboluşly däp-dessury bütindünýä görkezmek maksady bilen döredildi.
Türkmeniň Alabaý iti Aşgabat – 2017-niň oýunlarynyň Tumary hökmünde saýlanyp alyndy. Ol batyrgaýlygy, wepadarlygy, çalasynlygy bilen özüne çekiji bolup, oýunlaryň okgunlylygyny ýaýmaga we dürli ýaşly we hünärli adamlary Türkmenistana çagyrmaga kömek eder.
Şygar
Türkmenistanyň Hormatly Prezidentiniň, Ýapyk binalarda we söweş sungaty boýunça V Aziýa oýunlarynyň ýerine ýetiriji komitetiň, Türkmenistanyň Senagatçylar we telekeçiler bileleşmesiniň we Türkmenistanyň Magtymguly adyndaky Ýaşlar guramasynyň Merkezi geňeşiniň ýolbaşçylygynda «Sport – kämillige tarap badalga» ady bilen Oýunlara şygar saýlamak maksady bilen, bäsleşik geçirildi.
Bu ýaryş ýaşlaryň arasynda sporta bolan höwesini artdyrmak, şeýle hem sporta we köpçülikleýin bedenterbiýa, şol bir wagtyň özünde watançylyk duýgularyny güýçlendirmek üçin gurnaldy. Bu hereketleriň esasy maksady häzirki zaman jemgyýetinde parahatçylygyň we asudalygyň oňyn göňşuçylygyň, dost-doganlygyň, şeýle hem sportuň ornuny berkitmek ýaly ýörelgeleri adamlaryň arasynda öňe sürmekden ybarat bolup durýar.
Bu ýaryşa ýurdumuzuň dürli künjeklerinden dürli raýatlardan birnäçe täsirli teklipler gelip gowuşdy we olar iş ýüzünde ulanyldy. Olaryň arasyndan saýlanan we ýeňiji teklip hökümnde «Sagdynlyk. Ruhubelentlik. Dostluk» şygary saýlanyldy. Ol Türkmen döwlet binagärlik-gurluşuk Institutunuň diller kafedrasynyň mugallymy Kümüş Allabaýewa tarapyndan hödürlenildi we Türkmenistanyň Prezidenti Gurbanguly Berdimuhamedow tarapyndan tassyklanyldy.
Aşgabat Olympiýa toplumy
Toplumyň infrastrukturasy häzirki Olimpiýa stadionynyň daş-töwereginde ýerleşýär we toplumyň ähli desgalaryna päsgelçiliksiz barmaga üpjün edýär.
Olimpiýa şäherjigine goňşuçylykda Türkmenistanyň ýokary okuw mekdepleri, ýagny Türkmen döwlet ykdysadyýet we dolandyryş instituty, Türkmen döwlet medeniýet instituty, Döwlet serhet gullugy akademiýasy we Türkmenistanyň milli sport we syýahatçylyk instituty ýerleşýär. Bu bolsa, geljekde toplumyň sport desgalaryny okuw-türgenleşik binýady hökmünde ulanmaga mümkinçilik berer.
Ýapyk sport desgalarynda oňaýly şertleriň döredilmegi we olaryň ýöriteleşdirilen enjamlar bilen üpjün edilmegi tutuş ýylyň dowamynda dürli derejedäki bäsleşikdir ýaryşlary geçirmäge we ýerli sport söýüjilerine türgenleşmäge mümkinçilik berer.
Ýapyk binalarda we söweş sungaty boýunça V Aziýa oýunlarynyň türgenler şäherçesi Olimpiýa toplumyna ýakyn ýerde ýerleşýär, şeýle-de ýaryş geçirilýän we türgenleşik desgalary hem ýakyn ýerde ýerleşýär we 5500-den gowrak türgenleri, 1,750 topar wekillerini, 700-den gowrak resmi wekilleri, 1,170 tehniki wekilleri kabul eder.
Toplumda iki sany 5 ýyldyzly myhmanhanalar bar we Aziýanyň Olimpiýa komitetiniň maşgalasynyň 800 agzasyny, köpçülikleýik habar beriş serişdeleri toparynyň 350 agzasyny we ýaýlyma beriş toparynyň 600 agzasyny kabul eder.
Meýletinçiler
Türkmenistanyň Milli Olimpiýa komiteti 2014-nji ýylyň mart aýynda maýletinçileri saýlamak boýunça bäsleşik geçirdi, soňra şol meýletinçiler Soçi şäherinde geçirilen Gyşky Paralimpiýa oýunlarynyň dowamynda gurnalan halkara tälimçilik okuwyna gatnaşdylar.
Tälimçilik okuwynyň esasy maksady birnäçe milletleriň, dinleriň, wekilleriniň parahatçylykly ýaşaşmaklaryny öňe sürmekden ybarat boldy. Tälimçilik okuwy 2007 – nji ýylyň «Parahatçylygy goldaýan nesiller» (Generation for Peace) atly gurama Onuň aly Hezreti Şazada Faýsal Jordan Al-Hussein tarapyndan düýbi tutuldy. Bu çäre däp bolşy ýaly, sportuň üsti bilen parahatçylygy öňe sürmek maksady bilen, birnäçe ýurtalary özüne çekýär.
Tälimçilik okuwyny geçen türkmen meýletinçileriň ýorite okuw, ýetip bolmajak tejribe we geljekde kömek edip biljek bilim we ukyp gazandylar. Oýunlarda hyzmat etjek ilkinji topar 2014-nji ýylda Türkmenistanyň Bilim ministrligi we Ýerine ýetirji komiteti tarapyndan Türkmenistanyň Milli sport we syýahatçylyk institutynda geçirilen tälimçilik okuwynda gurnaldy.
Türkmen meýletinçileriniň topary 2015-nji ýylyň iýun aýynda Bakuda geçirlen ilkinji Ýewropa oýunlaryna iberildi. Ol ýerde meýletinçiler dürli ýaryş geçirlen sport desgalarynda, türgenler şäherçesinde we doping barlagy bölüminde işlediler. Häzirki wagtda meýletinçiler merkezi Türkmenistanyň birnäçe ýokary okuw mekdeplerinde gurnaldy we üstünlikli iş alyp barýarlar. Ýapyk binalarda we söweş sungaty boýunça V Aziýa oýunlarynyň meýletinçileri ýokary okuw mekdepleriniň talyplaryndan ybarat bolup, olar esasan 18 -22 ýaş aralygynda bolar, ýöne birnäçe kadadan çykma bolar. Şolaryň arasynda ýaşlar maksatnamasy (16-18 ýaş aralygy) ol hem Türkmenistanyň Milli Federesiýalary tarapyndan amala aşyrylar.
Oýunlar Akademiýasy
Türkmenistanda ilkinji halkara köp ugurly sport çäresiniň geçiriýändigi mynasybetli Ýerine ýetiriji komitet Aşgabat – 2017-niň oýunlary üçin täze işgärleri işe kabul edýär.
Aşgabat – 2017-niň Oýunlar Akademiýasy - bu türkmen raýatlaryny işe almagy we olaryň hünär derejelerini ýokarlandyrmagy maksat edinýär. Oýunlar Akademiýasynyň bilim maksatnamasy geljekde uly çäreleri geçirmek üçin galdyrylýan mirasyň bir bölegi hökmünde Ýerine ýeitiriji komitetiň işgärleriniň ukyp-başarnyklaryny we Oýunlar baradaky bilimlerini artdyrar.
Oýunlar Akademiýasy Oýunlara taýýarlyk görmek işlerini amala aşyrmak üçin, 400 adamy işe alar. Olar halkara hünärmenleriniň ýolbaşçylygynda işlär we uly göwrümli çäreleri gurnamaga degişli meýilnamalary amala aşyrmak işlerinde tejribe alarlar.
Synag ýaryşlary
2016-njy ýylyň maý aýynda Guramaçylyk komiteti Milli Olimpiýa komitetiniň 400-den gowrak gatnaşyjylary üçin Sambo boýunça Aziýa çempionadyny geçirdi. Bu ýaryşa gatnaşan ýurtlaryň arasynda Türkemenistanyň sambo boýunça ýygyndy topary birinji ýere mynasyp boldy, Özbegistanyň ýygyndy topary ikinji ýere, Gazagystanyň ýygyndy topary üçünji ýere mynasyp boldy. 3x3 Basketbal synag ýaryşy 2016-njy ýylyň 5-6 –njy noýabry aralygynda geçirildi we Jiu-jitsu synag ýaryşy bolsa 2016-njy ýylyň dekabr aýynyň 7-12 aralygynda geçirildi. Bu çäreleri geçirmek desgalary barlamaga kömek etdi we meýletinçileriň iş meýilnamasyny kämilleşdirmekde we tälimçilik etmekde wajyp tapgyr boldy.
Atly ýöriş
2016 – njy ýylyň 5-nji maýynda Türkmenistan Ýapyk binalarda we söweş sungaty boýunça V Aziýa oýunlaryna 500 günüň galanyny belledi. Bu çäre däp-dessurly dabaralar bilen Gadymy Nusaý ýadigärlikler toplumyndan başlady we ol bütin ýurt boýunça - aý 5 welaýatyň her birinde 100 gün geçirer.
Salgylanmak üçin internet sahypasy www.Ashgabat2017.com
Köpçülikleýin habar beriş serişdelerine ýüz tutmak üçin Media@Ashgabat2017.com


text:
Eýranyň daşary işler ministri Muhammet jawad zarif Orsýetiň Suçi şäherinde bu ýurduň prezidenti Wladimir Putin bilen duşuşyp gürrüň etdi.
Şu gün Eýranyň daşary işler ministri Muhammet jawad zarif Suçi şäherinde Wladimir Putin bilen geçiren duşuşygynda ikitaraplaýyn gatnaşyklar, Siriýanyň dartgynlylygy, ýadro ylalaşygy we ortagündogar sebitiň özgerişleri barada maslahatlaşdy.
Eýranyň daşary işler ministri Muhammet jawad zarif sebitiň soky özgerişleri barada rus resmileri bilen maslahatlaşmak üçin Suçi şäherine barandyr.
Eýranyň daşary işler ministri Muhammet jawad zarif şu gün Suçi şäherine baran badyna habarçylaryň arasynda beren gürrüňlerinde halkara atom energiýasy agentliginiň Eýranyň harby merkezlerini ýakyndan gelip görmegi barada ara atylasn soragyň jogabynda ýadro ylalaşygy we goşmaça protokol esasynda bu agentlik ýadro işleriň mümkin bolaýjak ýerlerini ýakyndan görüp bilýändir diýip nygtady.ol şeýle-de ýadro ylalaşygyň bilelikdäki iş maslahaty esasynda halkara atom energiýasy agentliginiň bakym işlerini bahanalap Eýranyň syrlaryny bilmäge haky ýokdyr diýdi.


text: Ýurdumyzyňatçylyk sungatyna mynasyp goşant goşan ussat seýisleriňbiri Gaýpa Japy seýis hakdaky gürrüňler şu gün hem il arasynda janly rowaýat ýaly bolup ýaşap ýör. Gökdepe etrabynyň Gorjow obasynda ýaşan Gaýpa aga öz döwründe ençeme meşhur atlary ösdürip ýetişdiripdir. Bular barada professor Belenogowyň1957-nji ýylda çapdan çykan «Ahalteke atlary» atly kitabynda hem kän gyzykly maglumatlar berilýär. Gaýpa aganyňseýislän atlarynyňbiri hem Saýawan atly ahalteke atydyr. Bu atyňçapyksuwary Ýemşik lakamly Begmyrat Myradow eken. Saýawan ilkibaşda ýaryşa goşulanda, beýleki atlardan yza galypdyr. Bu ýagdaý Gaýpa aganyňsynçy nazaryndan sypmandyr. Ol Saýawanyňdişiniňagyrýandygyny, şol sebäpli onuňot-iýmini gowy çeýnäp bilmeýändigini, onuňbeýleki atlardan galmasynyňsebäbiniňhem şondandygyny bilipdir. Seýis öz atyny gowy bejerip, täzeden ýaryşa goşýar. Şondan soňSaýawan birnäçe gezek yzly-yzyna ýeňiş gazanýar. Şeýle meşhur seýisleriňýene biri hem Gökdepe etrabynyňKörsagyr obasynda ýaşap geçen Hydyrguly seýisdir. Hydyrguly aganyňGaragyr atly meşhur aty öz döwründe meşhur kinorežissýor Alty Garlyýewiňsurata düşüren «Aýgytly ädim» kinofilmindäki Suşnýak atly at bolupdyr. Şol filmdäki Suşnýak Eziz hanyňaty hökmünde görkezilýär. Türkmen seýisçilik sungaty barada gürrüňedilende, 1904—1984-nji ýyllarda Babarap obasynda ýaşap geçen Bajam Kowus ogluny hem ýatlaman geçmek bolmaz. Ol iňlis şa zenany Ýelizaweta sowgat berlen şöhratly Meleguşuňseýsidir. Bu hakda hormatly Prezidentimiziň«Ahalteke bedewi — biziňbuýsanjymyz we şöhratymyz» atly ajaýyp kitabynda hem gymmatly maglumatlar berilýär. Meşhur seýis Gelen aganyňogly Aýlawmyrat hem behişdi bedewleri ýetişdirip, ata kesbini mynasyp dowam etdirýär. Aýlawmyradyňýetişdiren Artabas, Algyr, Akort, Owadan, Figura ýaly atlary Aşgabat atçylyk sport toplumynda geçirilýän bedew ýaryşlarynda birnäçe gezek baýrakly orunlara mynasyp bolýar. Bu gün Gelen aganyňhormatly kesbini onuňagtygy Myrat Gelenow, çowlugy Guwanç Gelenow dagy dowam etdirýärler. Şöhratly, Gökdepe, Ýerli, Oda ýaly birnäçe meşhur atlaryňseýsi Zaman Rejebow ady belli seýis Bajam Kowusowyňşägirdidir. Şeýle meşhur seýisleriňýene biri Türkmenistanyňat gazanan atşynasy, Hormatly il ýaşulusy Geldimuhammet Annalyýewdir. Onuňýetişdiren Gülsary atly bedewine her ýylda geçirilýän ýazky hem-de güýzki at çapyşyklarynda ýörite baýrak goýulýar. Gülsaryny hem-de Mysal, Gökleň, Garagum ýaly şöhratly bedewleri ýetişdiren meşhur seýis, Türkmenistanyňat gazanan atşynasy Geldimuhammet Annalyýew hem ýatlanylmaga mynasyp seýisleriňbiridir. Dorgoňur, Ýerli, Azatiki ýaly meşhur bedewleriňseýsi Amanguly Gazakow hem Türkmenistanyňat gazanan atşynasydyr. Türkmen seýisçilik sungatynda mynasyp yz goýan bu seýisleriňasylly ýoluny olaryňşägirtleri, ogullary, agtyk-çowluklary dowam etdirýärler. Berkarar döwletimiziňbagtyýarlyk döwründe olara uly sarpa goýulýar. Seýisçilik, atşynaslyk sungatyny belent derejelere göteren hormatly Prezidentimiziňjany sag, ömri uzak, belent başy aman bolsun!


text:
mekank
Noutbukly problema
Gowymysynyz,Dashoguzyn niresinde noutbygy remont edilyan yer barka,salgysyny berayseniz
Daşary ýurt talyplaryň dykgatyna
Bankomat wiza kartdan pul berenok ýöne bez naliçi söwda açyk,siz nädip pul çekýäňiz wizadan daşary ýurtda?
KOMEK
Salawmaleykim.Mana ertir.comdaky @morrison agzanyn habarlashar yaly salgysy gerekdi,in bolmanda at familyasy,gayrat edip bilseniz aydyn
Kömek
Russiýaň ilçihanasynyň wiza oçurda goýýan bölüminiň nomeri gerek
Kömek
Daşary ýurdyň okuw jaýyndan priglaşeniýa aljak bolsaň,bärde asyl nusgasy soralýarmy ýada suratyny ugratdyryp bärde çykartsaňam bolýamy?
Gyssagly Kömegiňiz gerek
Eger 18 başdan geçen bolsaň we gulluk etmedik bolsaň daşry ýurda okuwa gidip bolanokmy?Migrasiýa gullugy aeroportda saklaýamy?


text:
Halkara zenanlar güni mynasybetli Änew şäherindäki Medeniýet öýünde uly ruhubelentlige beslenen şowhunly aýdym-sazly dabara geçirildi. Welaýatymyzyň edara-kärhanalarynda, jemgyýeçilik guramalarynda zähmet çekýän gelin-gyzlaryň, şeýle-de talyp gyzlardyr mährem eneleriň gatnaşmagynda geçirilen dabarany Ahal welaýat häkimligi, Türkmenistanyň Zenanlar birleşiginiň Ahal welaýat bölümi, welaýat medeniýet müdirligi bilelikde guradylar.
Şowhunly dabaranyň turuwbaşdan göwün göteriji häsiýete eýe bolmagy ýöne ýere däldir. Ata Watanymyzda zenan mertebesi belent tutulýar, zenanlara aýratyn sylag-hormat edilýär. Ýurdumyzyň ähli sebitinde “Ene mähri” merkezleri gurlup, zenanlaryň saglygyna aýratyn ähmiýet berilýär. Köp çagaly eneleriň «Ene mähri» ordeni, öňdebaryjy zenanlaryň «Zenan kalby» ordeni bilen sylaglanmagy, ýaş enelere durmuş ýeňillikleriniň berilmegi bellärliklidir. Bu ýurdumyzda zenanlarymyzyň mertebesiniň belende göterilendiginiň nyşanydyr. Zenanlarymyzyň bilim almagy, zähmet çekmegi, döretmegi, nesil terbiýelemegi ugrunda döredilýän giň şertlerdir mümkinçilikler has-da guwançlydyr. Eziz Diýarymyzda Halkara zenanlar güni aýratyn şatlyk-şowhuna beslenip bellenilýär. Munuň özi zenanlara goýulýan sarpanyň nyşanydyr.
Medeni ojagyň toý lybasyndaky sahnasynda aýdym-sazly çykyşlar giň gerim aldy. Belent owazly joşgunly aýdym-sazlar, tans, halk döredijilik çykyşlary zaly dolduryp oturanlar tarapyndan şowhunly garşylandy. Aýdym-saz sungatymyzyň belent derejelere çykýandygyny alamatlandyran şol çykyşlarda ata Watanymyzyň ösüş-özgertmeleri, bagtyýarlyk zamanamyz, halkymyzyň eşretli durmuşy, Arkadag Prezidentimiziň döwletli tutumlarynyň rowaçlyklara beslenişi, bagtyýar zenanlar, päk söýgi öz waspyny we beýanyny tapdy. Welaýat medeniýet merkeziniň we etraplaryň medeniýet merkezleriniň aýdym-saz, tans toparlarynyň çykyşlary göwünlere ganat, kalplara joşgun berdi. Dabara gatnaşyjylar medeni ojagyň giň eýwanynda Ahal welaýat kitaphanasy tarapyndan guralan göçme kitap sergisi bilen hem tanyşmaga mümkinçilik aldylar.
Ogulsabyr ALOWOWA,
Ahal welaýat kitaphanasynyň türkmenşynaslyk we düşündiriş kitapnama bölüminiň birinji derejeli kitaphanaçysy.
başlygy. 08.03.2017ý Ahal durmuşy gazet
DÜNÝÄNIŇ BAR GÖRKI ENEDIR, ENE!
“Bagt ýyldyzy” toý mekanynda baýramçylyk dabarasy geçirildi.Halkara zenanlar gününe bagyşlanan dabara welaýatymyzyň ähli ýerinden gelin-gyzlar, eneler gatnaşdylar. Oňa gatnaşyjylaryň arasynda edara-kärhanalaryň, guramalaryň wekilleri, şeýle-de oba zähmetkeşleri, okuwçy we talyp gyzlar bar.
Türkmenistanyň Zenanlar birleşiginiň Ahal welaýat bölüminiň, Kärdeşler arkalaşyklarynyň welaýat birleşmesiniň hem-de welaýat medeniýet müdirliginiň bilelikde guramagynda geçirilen dabara çäksiz ruhubelentlige beslendi. Dürli naz-nygmatlar bilen bezelen toý saçagynyň başyna jem bolan bagtyýar zenanlar üçin baýramçylyk gutlaglaryny, aýdym-sazly çykyşlary diňlemegiň özbolyşly lezzeti boldy. Welaýatyň iri jemgyýetçilik guramalarynyň wekilleri, işeňňir zenanlar öz gutlag çykyşlarynda bu ajaýyp senäniň ähmiýetini nygtap, eziz Diýarymyzda zenanlara goýulýan sylag-hormat dogrusynda söhbet açdylar, Arkadag Prezidentimiziň Berkarar döwletimiziň bagtyýarlyk döwründe zenanlarymyzyň erkana ýaşamagy we işlemegi, bilim almagy, hünär öwrenmegi, perzentlerini döwrebap terbiýelemegi üçin durmuşa geçirýän bimöçber işlerine bolan hoşallyklaryny beýan etdiler.
Zenanlarymyzyň şanyna geçirilen dabara welaýatymyzyň medeniýet we sungat ussatlarynyň baýramçylyk çykyşlary ajaýyp röwüş goşdy. Welaýat medeniýet merkeziniň, şäherdir etraplaryň medeniýet merkezleriniň bagşy-sazandalarynyň ýerine ýetiren aýdym-sazlary, halk döredijilik, tans toparlarynyň uly joşgun bilen ýerine ýetiren çykyşlary toý zalyny, sözüň doly manysynda, alaýaza öwürdi. Bagtyýarlyga beslenen döwrümiziň, mähriban Diýarymyzyň, il-günümizi eşretli günlere ýetiren Arkadag Prezidentimiziň durmuşa geçirýän beýik işleriniň, belent buýsanjymyza öwrülen zenanlarymyzyň waspy bolup ýaňlanan aýdym-sazly çykyşlaryň her biri dowamly elçaprmalar astynda garşylandy. Dabaranyň dowamynda bagtyýar zenanlara guramaçylar tarapyndan baýramçylyk sowgatlary hem-de ter gül çemenleri gowşuryldy.
Aýdo ŞEKEROW,
ýörite habarçymyz.
08.03.2017ý Ahal durmuşy gazet
EDEBIÝAT AGŞAMLARY GEÇIRILDI
Türkmenistanyň Agrar partiýasynyň Sarahs etrap komitetiniň, etrap medeniýet bölüminiň we etrap Zenanlar guramasynyň bilelikde guramagynda Halkara zenanlar güni mynasybetli etrap Medeniýet öýünde «Ene — iň mähriban ynsan» atly edebiýat agşamy geçirildi. Oňa zähmet toparlarynda önjeýli zähmet çekýän işçi-hünärmen gelin-gyzlar, önümçiligiň öňdebaryjylary, durmuş mekdebine öwrülen eneler, jemgyýetçilik guramalarynyň işjeň agzalary gatnaşdylar. Aýdym-sazly, şowhun-şagalaňa beslenen edebiýat agşamyndaky çykyşlaryň dowamynda ýurdumyzyň gülläp ösmegine mynasyp goşant goşýan zenanlarymyzyň jemgyýetiň ösüşinde tutýan orny, bitirýän asylly işleri giňden gürrüň edildi. Baýramçylyk çäresinde zenanlarymyza, enelerimize bagyşlanan aýdymlar belentden ýaňlanyp köňülleri joşdurdy.
Edebiýat agşamynyň dowamynda Halkara zenanlar gününiň şanyna gelin-gyzlara, mährem enelerimize hormatly Prezidentimiziň baýramçylyk pul sowgatlary we Türkmenistanyň Agrar partiýasynyň etrap komitetiniň ýadygärlik sowgatlary dabaraly ýagdaýda gowşuryldy.
Jennet GURBANMYRADOWA,
Türkmenistanyň Agrar partiýasynyň Sarahs etrap komitetiniň hünärmeni.
Türkmenistanyň Agrar partiýasynyň Sarahs etrap komitetiniň, etrap medeniýet bölüminiň we etrap Zenanlar guramasynyň bilelikde guramagynda
08.03.2017ý Ahal durmuşy gazet
HALKARA ZENANLAR GÜNI MYNASYBETLI
Tejen şäher, etrap we Altyn asyr etrap häkimlikleriniň hem-de jemgyýetçilik guramalarynyň bilelikde guramagynda Tejen şäheriniň Medeniýet öýüniň öňündäki meýdançada «Zenan dünýäniň bezegidir» ady bilen dabara geçirildi. Halkara zenanlar güni mynasybetli guralan dabara edara-kärhanalarda, bilim ulgamynda zähmet çekýän zenanlar, ilkinji ýaşlar guramalarynda işleýän gelin-gyzlary gatnaşdylar.
Şowhunly baýramçylyk dabarasynda çykyş edenler Halkara zenanlar güni mynasybetli oňa gatnaşýan gelin-gyzlary, eneleri tüýs ýürekden gutladylar we Arkadag Prezidentimiziň zenanlara goýýan sarpasy hakda söhbet açdylar. Olar hormatly Prezidentimiziň amala aşyrýan beýik işleriniň mundan beýläk-de rowaçlanmagyny arzuw etdiler. Dabara aýdym-sazly çykyşlara utgaşyp, onuň owazy has uzaklara ýaň saldy.
Medeniýet işgärleriniň ýerine ýetiren joşgunly tanslary, bagtyýarlyga beslenen döwrümiziň ajaýyp üstünliklerini, hormatly Prezidentimiziň asylly başlangyçlaryny, halkymyzyň eşretli, bolelin durmuşyny wasp edýän aýdym-sazly çykyşlary hemmelerde keýpiçaglyk döretdi. Artistleriň degişme sahnalary dabaranyň şowhunyny artdyrdy.
Bahar AŞYROWA,
Türkmenistanyň Zenanlar birleşiginiň Tejen şäher guramasynyň başlygy.
Ahal durmuşy gazet
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Berkarar döwletimiziň bagtyýarlyk döwründe, mähriban Prezidentimiziň özlerine goýýan çuňňur hormat-sarpasyndan ruhlanan gelin-gyzlarymyzyň ýürek buýsançlary, hoşallyk sözleri aýdymlarda, gazallarda ýaňlanýar. Dürli bäsleşikler geçirilip, zenanlarymyzyň ukyp-başarnyklary, zehinleri ýüze çykarylýar.
Ýakynda Türkmenistanyň Daşary işler ministrliginiň Halkara gatnaşyklary institutynda Türkmenistanyň Magtymguly adyndaky Ýaşlar guramasynyň Merkezi Geňeşiniň, Türkmenistanyň Bilim ministrliginiň hem-de Türkmenistanyň Zenanlar birleşiginiň Merkezi Geňeşiniň bilelikde guramagynda, «Talyp gözeli — 2018» atly gözellik bäsleşiginiň institut tapgyry geçirildi. Berkarar zamanamyzyň talyp gyzlarynyň iş başarjaňlygyny, ugurtapyjylygyny, ruhubelentligini, buýsançlylygyny, keşp hem-de edep gözelligini, halkymyzyň milli däp-dessurlaryny bilşini, durmuşa taýýarlygyny, medeniýetini, edep-ekramlylygyny açyp görkezmegi maksat edinen bu bäsleşik üç şertden ybarat boldy. Oňa gatnaşýan talyp gyzlar aýdymdyr çeper okaýyşlaryň üsti bilen gül Watanymyzy, mähriban Diýarymyzy, Arkadag Prezidentimizi, milli medeniýetimizi we «Türkmenistan — Beýik Ýüpek ýolunyň ýüregi» ýylyny wasp etmek; hormatly Prezidentimiziň «Bereketli türkmen saçagy» atly kitabyndan ugur alyp, türkmen milli tagamy bolan unaş kesmek; türkmen milli lybaslarynyň döwrebaplaşdyrylan görnüşlerini görkezip, egin-eşik geýmekde milliligimizi, onuň häzirki zaman öwüşginlerini, zamanabaplygyny görkezmekde öz ussatlygyny görkezdiler. Bahar paslynyň öň ýanynda geçirilen bu bäsleşige gatnaşýan gyzlaryň ýürek joşgunlary we türkmen ýaýlasy ýaly al-ýaşyl lybaslary baharyň buşlukçysyna meňzedi.
Bäsleşigiň emin agzalary «Talyp gözeli — 2018» atly gözellik bäsleşiginiň ýeňijisi hökmünde institutyň talyby Altyn Berdiýewany saýladylar we onuň bäsleşigiň döwlet derejesinde geçiriljek tapgyryna gatnaşmaga hukuk gazanandygyny mälim etdiler.
Bäsleşige gatnaşan talyp gyzlara Hormat hatlary we sowgatlar gowşuryldy. Şeýle-de, ýeňijä bäsleşigiň döwlet tapgyrynda hem uly üstünlik arzuw edildi.
Mährijemal BADYROWA, TDIM-niň Halkara gatnaşyklary institutynyň halkara žurnalistikasy fakultetiniň 4-nji ýyl talyby.
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Şu günler milli telewideniýäniň we radionyň gepleşikleri “TürkmenÄlem 52°E” aragatnaşyk hemrasynyň üsti bilen ýaýlyma berlip başlandy. Köpçülikleýin habar beriş serişdelerinde ozal habar berlişi ýaly, telekontenti ulanyjylar özleriniň antennalaryny gündogar uzaklygyň 52 gradusyna gönükdirip, onuň hyzmatlaryndan peýdalanyp biler. Şol uzaklykda, Ýer ýüzünden 35 müň kilometrden gowrak belentlikde orbitada türkmen hemrasy ýerleşýär.
Aragatnaşyk hemrasyndan milli ýaýlymlaryň alnyp görkezilişi giň çägi — tutuş Ýewropany, demirgazyk Afrikany we Aziýanyň ep-esli bölegini gurşap alýar. Şol çäkde 1 milliard 200 milliona golaý adam ýaşaýar. Olaryň ählisi türkmen elektron köpçülikleýin habar beriş serişdeleriniň geljekki tele tomaşaçylardyr we radio diňleýjilerdir.
Gepleşikleri alyp görkezmek ýokary takyklykda wertikal polýarizasiýada akymyň sekuntda 27 müň 500 simwol tizliginde amala aşyrylýar. “Altyn asyr: Türkmenistan”, “Ýaşlyk”, “Miras”, “Türkmenistan” teleýaýlymlary we dört sany radioýaýlym 12264 MGs ýygylykdaky transponderden, paýtagtymyzyň durmuşy hakyndaky “Aşgabat”, “Türkmen owazy” we “Türkmenistan: Sport” teleýaýlymlary bolsa 12 303 MGs ýygylykda kabul etmek bolýar. FEC — örän köp möçberdäki maglumatlaryň derejesidir. Ondan alnyp görkezilişiň derejesi 2/3-e barabardyr. Munuň özi amatsyz şertlerde hem gepleşikleriň ýokary hilli bolmagyny üpjün etmäge mümkinçilik berýär.
“TürkmenÄlem 52°E” hemrasy ýurdumyzyň teleradioýaýlymlarynyň gepleşiklerini alyp görkezmegi başlamak bilen, milli telekontenti ulanyjylara ýetirmekde Türkmenistanyň isleglerini üpjün edýär. Galyberse-de, bu ýagdaý biziň hyzmatdaşlarymyza geljekde aragatnaşyk hemrasynyň täjirçilik maksadynda ulanmagynyň mümkinçilikleri barada habar berýär. Munuň özi olar üçin hyzmatdaşlyk etmäge çakylyk bolup durýar. Ýurdumyzyň teleradiogepleşiklerini “TürkmenÄlem 52°E” hemrasynyň uçurylmazyndan öň ulanylan ýaýlymlar boýunça hem alyp görkezmek mümkinçiligi saklanyp galýar. Munuň özi hem tomaşaçylary giňden çekmäge ýardam edýär.
Mälim bolşy ýaly, 2011-nji ýylyň maý aýynda Türkmenistanyň Prezidentiniň ýanynda Milli kosmos agentligi döredildi. “TürkmenÄlem 52°E” hemrasy Ýeriň golaýyndaky orbita 2015-nji ýylyň 28-nji aprelinde çykaryldy. Türkmenistanyň buýurmasy boýunça ol “Thales Alenia Space” fransuz kompaniýasy tarapyndan döredildi. Emeli hemra geostasionar orbitada bellenen nokada zerur barlaglaryň ählisi geçirilenden soň çykaryldy. Bu barlaglar onuň ýokary ulanyş häsiýetlerini tassyklady. Iýun aýynyň başynda aragatnaşyk hemrasy türkmen tarapyna dolandyrmaga berildi. Fransuz kompaniýasy şeýle hem ýurdumyzyň hünärmenlerini taýýarlamagy üpjün etdi.
Aragatnaşyk hemrasynyň gepleşikleri alyp görkezmek babatdaky mümkinçilikleri milli telewideniýäniň we radionyň isleglerinden örän ýokarydyr. Geljekde onuň transponderlerinden halkara önüm öndürijilerden we buýrujylardan giň möçberli tele we radio kontentiň alnyp görkezilişi we eşitdirilişi başlanar. Hemranyň mümkinçiliklerini täjirçilik maksadynda ulanmak, degişli hyzmatlary hödürlemek maksady bilen, “Türkmen hemrasy” ýapyk paýdarlar jemgyýeti döredildi.
Emeli hemra multiserwis aragatnaşyk hyzmatlaryny, şol sanda sanly teleradiogepleşikler, telefoniýa, wideokonferensaragatnaşyk, maglumatlary bermek, hemra Interneti, VSAT (Very Small Aperture Terminal) ulgamlaryny döretmek hyzmatlaryny hödürlemäge ukyplydyr.
Türkmenistanyň Döwlet habarlar agentligi


text:
Şu gün Türkmenistanyň Prezidenti Gurbanguly Berdimuhamedow Ministrler Kabinetiniň Başlygynyň obasenagat toplumyna gözegçilik edýän orunbasarynyň hem-de welaýatlaryň we Aşgabat şäheriniň häkimleriniň gatnaşmagynda göni aragatnaşyk arkaly nobatdaky wideoşekilli iş maslahatyny geçirdi.
Maslahatyň gün tertibine ýurdumyzy durmuş-ykdysady taýdan ösdürmegiň möhüm wezipeleri, türkmenistanlylaryň abadan durmuşda ýaşamagy we döredijilikli zähmet çekmegi üçin ähli şertleriň döredilmegine gönükdirilen giň gerimli özgertmeleri amala aşyrmagyň barşy bilen bagly meseleler girizildi. Maslahatda ýurdumyzyň ähli welaýatlarynda möwsümleýin oba hojalyk işlerini guramaçylykly geçirmek hem-de şanly senelere — mukaddes Gurban baýramyna hem-de Türkmenistanyň Garaşsyzlyk gününe taýýarlyk görmek, şeýle hem döwlet durmuşynyň beýleki möhüm meseleleri ara alnyp maslahatlaşyldy.
Milli Liderimiz ilki bilen göni aragatnaşyga Aşgabat şäheriniň häkimi Ş.Durdylyýewi çagyrdy. Häkim paýtagtymyzda işleriň ýagdaýy, şäheri abadanlaşdyrmak boýunça görülýän çäreler, täze okuw ýylyny garşylamak hem-de Gurban baýramyny bellemek boýunça alnyp barylýan guramaçylyk işler barada hasabat berdi. Şeýle hem gyş möwsümine taýýarlyk görlüşi, mekdepleriň çagalar baglarynyň, ýaşaýyş jaýlarynyň ýyladyş ulgamlarynyň ýagdaýy barada habar berildi. Bulardan başga-da, ýurdumyzyň baş baýramçylygy mynasybetli ulanmaga beriljek desgalar, oňa gabatlanyp geçiriljek çäreler barada aýdyldy.
Häkim Olimpiýa şäherjigindäki ýaşaýyş jaýlaryny ministrlikleriň we pudaklaýyn dolandyryş edaralarynyň hasabyna bermek boýunça döwlet Baştutanymyz Gurbanguly Berdimuhamedowyň ozal beren tabşyryklarynyň ýerine ýetirilişi barada hem hasabat berdi.
Milli Liderimiz hasabaty diňläp, “Olimpiýa şäherjigindäki ýaşaýyş jaýlaryny ministrlikleriň we pudaklaýyn dolandyryş edaralarynyň hasabyna bermek hakynda” Karara gol çekdi, şeýle-de, hormatly Prezidentimiz “Aziada 2017” oýunlarynyň geçirilen döwri türgenler üçin naharhana ýerleşen iki gatly binany söwda merkezine öwürmegi tabşyryp, ony “Beden sagdynlygy” söwda merkezi diýlip atlandyrylsa ýerlikli boljakdygyny aýtdy. Döwlet Baştutanymyz şunda söwda merkeziniň birinji gatynda azyk önümlerini, ikinji gatynda bolsa hojalyk harytlary dükanlaryny ýerleşdirmegiň maksada laýyk boljakdygyny aýtdy. Şol ýerde ýaşaýjylar öz öýleri üçin islendik harytlary has ýakyn ýerden satyn alyp bilerler. Şonuň ýaly hem hormatly Prezidentimiz bu ýerde bar bolan awtoduralgany ýaşaýjylaryň hyzmatyna bermek barada degişli işleri geçirmek boýunça häkime tabşyryk berdi.
Hormatly Prezidentimiz Gurbanguly Berdimuhamedow paýtagtymyzyň häkimine ýüzlenip, ýurdumyzyň baş şäherinde abadançylygy üpjün etmek we arassaçylygy saklamak meselelerini hemişe gözegçilikde saklamagy, Aşgabadyň ýol-ulag düzümini döwrebaplaşdyrmak boýunça iş depginlerini ýokarlandyrmagy tabşyrdy.
Milli Liderimiz Gurbanguly Berdimuhamedow baýramçylyk çärelerini ýokary guramaçylyk derejesinde geçirmek boýunça anyk görkezmeleri berip, täze taryhy döwürde halkymyzyň ruhy-medeni däplerini we gymmatlyklaryny aýawly saklamagyň we baýlaşdyrmagyň ähmiýetini belledi.
Şunuň bilen birlikde, döwlet Baştutanymyz täze okuw ýylyna we gyşky ýyladyş möwsümine taýýarlyk görmek boýunça zerur bolan işleri öz wagtynda geçirmegi tabşyrdy.
Soňra Ahal welaýatynyň häkimi Ş.Amangeldiýew wideoşekilli göni aragatnaşyga çagyryldy. Häkim welaýatda işleriň ýagdaýy — hormatly Prezidentimiziň geçen wideoşekilli iş maslahatynda beren tabşyryklarynyň ýerine ýetirilişi, hususan-da, möwsümleýin oba hojalyk işlerini — pagta ýygymyna hem-de güýzlük bugdaý ekişine guramaçylykly girişmek boýunça görülýän toplumlaýyn çäreler barada hasabat berdi.
Şeýle hem häkim täze okuw ýylyna taýýarlyk görlüşiniň barşy, okuw mekdepleriniň ýyladyş möwsümine taýýarlanylyşy barada aýtdy. Hasabatda Gurban baýramy hem-de Watanymyzyň Garaşsyzlyk güni, sebitde bu senä gabatlanan täze desgalaryň açylyş dabaralary mynasybetli baýramçylyk çärelerini guramak we geçirmek meselelerine hem üns berildi.
Milli Liderimiz Gurbanguly Berdimuhamedow oba hojalyk pudagynda wezipeleriň öz wagtynda çözülmelidigine ünsi çekip, gowaça ýetişdirilen meýdanlara ýokary hilli ideg etmek babatda öz wagtynda çäreleri görmegiň zerurdygyny nygtady. Ýygym möwsüminde hemme pagta arassalaýjy kärhanalaryň hem-de kabul ediş harmanhanalaryň, degişli tehnikalaryň we awtoulaglaryň bökdençsiz işlemegi baradaky meselelere aýratyn üns bermek möhümdir.
Döwlet Baştutanymyz bugdaý ekişini geçirmäge hem degişli derejede taýýarlyk görmegi tabşyryp, ýerleri sürmek we tekizlemek boýunça agrotehniki talaplary berjaý etmegiň zerurdygyna, bu möwsüm üçin saýlama tohumlary taýýarlamagyň wajypdygyna ünsi çekdi.
Hormatly Prezidentimiz welaýatyň gurluşyklaryndaky işleriň ýagdaýy bilen gyzyklanyp, desgalardaky işleriň hilini hem-de olaryň bellenen möhletde ulanmaga berilmegini berk gözegçilikde saklamagy, şeýle hem Gurban baýramy we täze okuw ýylynyň başlanmagy mynasybetli dabaraly çäreleriň ýokary guramaçylyk derejesini üpjün etmegi tabşyrdy.
Milli Liderimiz mekdeplerde, çagalar baglarynda we ýaşaýyş jaýlarynda ýyladyş ulgamlarynyň zerur ulanyş ýagdaýynda bolmagyny üpjün etmek bilen, gyşky möwsüme öňünden taýýarlyk görmegi tabşyrdy.
Soňra Balkan welaýatynyň häkimi Ý.Gylyjow günbatar sebitde amala aşyrylýan işler, şol sanda welaýatyň ekin meýdanlarynda oba hojalyk möwsümlerini guramaçylykly geçirmäge, hususan-da, güýzlük bugdaý ekişine ýokary derejede girişmäge hem-de gant şugundyryny ösdürip ýetişdirmek boýunça görülýän çäreler barada hasabat berdi. Mundan başga-da, häkim Gurban baýramyny bellemäge we täze okuw ýylyny garşylamaga görülýän taýýarlyk işleri, welaýatyň mekdebe çenli çagalar edaralarynyň hem-de okuw mekdepleriniň binalarynda, ýaşaýyş jaýlarynda ýyladyş ulgamlaryny abatlamak boýunça geçirilýän işler barada habar berdi.
Şeýle hem milli Liderimiz Gurbanguly Berdimuhamedowa ýurdumyzyň Garaşsyzlyk gününiň hormatyna geçiriljek baýramçylyk dabaralaryna taýýarlyk görlüşi, bu şanly sene mynasybetli ulanmaga beriljek täze desgalar barada hasabat berildi.
Döwlet Baştutanymyz hasabaty diňläp, geljekde bugdaýyň bereketli hasylyny almak üçin däne ekişini üstünlikli geçirmekde zerur bolan agrotehniki çäreleriň — ýerleri, tehnikalary we enjamlary, şeýle hem ýokary hilli tohumlary doly taýýarlamagyň möhümdigini belledi. Hormatly Prezidentimiz gant şugundyryny öndürmegiň bellenilen meýilnamasyny üpjün etmek maksady bilen ekine netijeli ideg etmegi bellenen agrotehniki möhletlerde geçirmegiň wajyplygyna ünsi çekip, bu barada häkime birnäçe anyk görkezmeleri berdi.
Bulardan başga-da, milli Liderimiz öňde boljak baýramçylyklary ýokary derejede bellemek, täze okuw ýyly mynasybetli möhüm çäreleri guramak, gurluşyk işleriniň barşy, ýyladyş ulgamlaryny gyş möwsümine taýýarlamak, okuw mekdepleriniň we ýaşaýyş jaýlarynyň üçeklerini öz wagtynda abatlamak bilen bagly meseleleri üns merkezinde saklamagyň zerurdygyny aýdyp, häkime degişli tabşyryklary berdi.
Wideoşekilli iş maslahaty Daşoguz welaýatynyň häkimi M.Baýramgulyýewiň hasabaty bilen dowam etdi. Häkim döwlet Baştutanymyz Gurbanguly Berdimuhamedowa sebitde işleriň ýagdaýy, pagta ýygymy möwsümini üstünlikli geçirmek, şol sanda gowaça agrotehniki kadalara laýyklykda ideg etmek, kombaýnlary we ulag serişdelerini bökdençsiz işletmek boýunça görülýän çäreler, kabul ediş harmanhanalaryň we pagta arassalaýjy zawodlaryň taýýarlygy barada hasabat berdi. Şeýle hem şala ideg etmek boýunça görülýän çäreler barada habar berildi.
Häkim täze okuw ýylynyň başlanmagyna taýýarlyk görlüşi hem-de gyşky ýyladyş möwsümine öňünden görülýän çäreler, Gurban baýramyna we ýurdumyzyň şöhratly Garaşsyzlygynyň senesini baýram etmäge görülýän taýýarlyk, bu baýram mynasybetli ulanmaga bermek meýilleşdirilen täze gurluşyklar barada hem aýtdy.
Döwlet Baştutanymyz hasabaty diňläp, pagta ýygymy möwsümine taýýarlyk görmek boýunça häkime birnäçe tabşyryklary berdi hem-de möwsümi zerur bolan tehnikalar we beýleki degişli serişdeler bilen üpjün etmek meseleleriniň hemişe üns merkezinde saklanmalydygyny belledi. Şeýle hem hormatly Prezidentimiz şala agrotehniki möhletlerde ideg etmek boýunça işleri güýçlendirip, şalynyň oňat hasylyny ösdürip ýetişdirmek babatda häkime degişli görkezmeleri berdi.
Milli Liderimiz bilim ulgamynyň edaralaryny täze okuw ýylynyň başlanmagyna taýýar bolmagynyň möhümdigini belläp, baýramçylyk çärelerini guramaçylykly geçirmek boýunça tabşyryklary berdi.
Hormatly Prezidentimiz Gurbanguly Berdimuhamedow desgalaryň öz wagtynda hem-de ýokary hilli gurulmagynyň ähmiýetini nygtap, şolaryň ýurdumyzyň baş baýramyna gabatlanylyp ulanmaga beriljekdigine ünsi çekdi. Şunuň bilen baglylykda, milli Liderimiz Watanymyzyň Garaşsyzlyk güni mynasybetli dabaralary guramaçylykly geçirmek babatda häkime degişli görkezmeleri berdi.
Döwlet Baştutanymyz gyşky möwsüme degişli taýýarlygy üpjün etmegi tabşyryp, durmuş desgalarynyň ýylylyk bilen bökdençsiz üpjün edilmelidigine hem-de bu meseleleriň yzygiderli gözegçilikde saklanylmalydygyna aýratyn üns berdi.
Soňra wideoşekilli göni aragatnaşyga Lebap welaýatynyň häkimi T.Atahallyýew çagyryldy. Häkim iş maslahatynyň gün tertibiniň meseleleri boýunça hasabat berip, sebiti durmuş-ykdysady taýdan mundan beýläk-de yzygiderli ösdürmek maksady bilen görülýän çäreler, oba hojalyk toplumyndaky işleriň ýagdaýy, şanly seneleri baýram etmek, täze okuw ýylyna başlamak babatda görülýän taýýarlyk işleri barada aýtdy.
Hormatly Prezidentimiz welaýatyň obasenagat ulgamynyň öňünde durýan wezipeleriň ähmiýetini nygtap, onuň düşewüntliligini artdyrmak, daýhanlaryň öndürijilikli zähmet çekmegi üçin hemme şertleri döretmek, şeýle hem gymmatly ekiniň-gowaçanyň ýetişdirilen ähli hasylyny meýdanlardan has gysga möhletlerde ýygnap almak maksady bilen, pagta ýygymy möwsümine toplumlaýyn taýýarlyk görmek boýunça degişli çäreleri görmegi tabşyrdy.
Milli Liderimiz Gurbanguly Berdimuhamedow öňde boljak bugdaý ekişi bilen bagly zerur görkezmeleri berip, bu babatda şalynyň hem ýurdumyzyň möhüm dänelik ekini bolup durýandygyny nygtady. Şoňa görä-de, şaly ekilen meýdanlara ideg edip, meýilleşdirilen hasyly almak boýunça hemme çäreleri öz wagtynda geçirmek gerek.
Döwlet Baştutanymyz welaýatda amala aşyrylýan ähli işleri, şeýle hem öňde boljak baýramçylyk senelerine gabatlanylan dabaralary guramak, gyşky möwsüme taýýarlyk meselelerini hemişe gözegçilikde saklamagy tabşyrdy.
Soňra Mary welaýatynyň häkimi D.Annaberdiýew welaýatda işleriň ýagdaýy, gündelik oba hojalyk işleri hem-de şolaryň depginini artdyrmak boýunça görülýän çäreler, şeýle hem pagta ýygymy möwsümine we bugdaý ekişine taýýarlyk görmek, güýzlük gant şugundyryna ideg etmek boýunça geçirilýän işler barada hasabat berdi.
Şeýle hem Gurban baýramy we täze okuw ýyly mynasybetli meýilleşdirilen çäreler, gyşky ýyladyş möwsümine taýýarlyk görlüşi barada habar berildi. Milli senenamamyzdaky baýramçylyklary guramaçylykly geçirmek, Garaşsyzlyk güni mynasybetli ulanmaga beriljek desgalaryň gurluşygynyň barşy barada hem habar berildi.
Döwlet Baştutanymyz hasabaty diňläp, obasenagat toplumynda jogapkärli möwsümleýin işleri ýokary hilli geçirmek, sebitde pagta ýygymyna we galla ekişine degişli derejede taýýarlyk görmek barada durup geçmek bilen, oba hojalyk önümçiliginiň ähli düzümleriniň netijeli işini ýola goýmagy, oba hojalyk tehnikalaryny we ulag serişdelerini doly güýjünde ulanmagy tabşyrdy.
Hormatly Prezidentimiz Gurbanguly Berdimuhamedow, tutuş ýurdumyzda bolşy ýaly, welaýatda hem gyş möwsüminde ýyladyş ulgamlarynyň takyk işini üpjün etmegiň hem-de durmuş maksatly desgalaryň degişli abatlaýyş işlerini geçirmek meselelerini berk gözegçilikde saklamagyň zerurdygyny belledi.
Milli Liderimiz ähli baýramçylyk çärelerini ýokary derejede geçirmek, hususan-da, Garaşsyzlyk güni mynasybetli açyljak desgalaryň gurluşygyny öz wagtynda tamamlamak barada durup geçmek bilen, häkime anyk tabşyryklary berdi.
Soňra döwlet Baştutanymyz göni aragatnaşyga Ministrler Kabinetiniň Başlygynyň orunbasary E.Orazgeldiýewi çagyrdy. Wise-premýer welaýatlarda alnyp barylýan möwsümleýin meýdan işleri, şol sanda pagta ýygymyna we güýzlük bugdaý ekişine görülýän taýýarlyk işleri barada hasabat berdi.
Ýurdumyzyň ähli welaýatlarynda gowaça ideg etmek, hatarara bejergi işlerini geçirmek, mineral dökünler bilen iýmitlendirmek, zyýan berijilere garşy göreşmek boýunça çäreler guramaçylykly alnyp barylýar.
Döwlet Baştutanymyz Gurbanguly Berdimuhamedow hasabaty diňläp, wise-premýere ähli meýilleşdirilen oba hojalyk işlerini guramaçylykly geçirmek, agrotehniki kadalary berk berjaý etmek babatda birnäçe tabşyryklary berdi hem-de pagta ýygymy we bugdaý ekişi möwsümleriniň zerur bolan tehniki serişdeler bilen üpjünçiliginiň yzygiderli üns merkezinde saklanmalydygyny belledi. Milli Liderimiz möwsümi ýokary derejede geçirmek boýunça toplumlaýyn çäreleri üpjün etmegi, ýygnalan pagta hasyly saklamak barada öňünden alada etmegi wise-premýerden berk talap etdi.
Hormatly Prezidentimiz Gurbanguly Berdimuhamedow göni aragatnaşykda geçirilýän wideoşekilli iş maslahatynyň ahyrynda ýurdumyzyň welaýatlaryny we paýtagtymyzy durmuş-ykdysady taýdan ösdürmek, oba hojalyk möwsümlerini ýokary hilli geçirmek, Gurban baýramyna hem-de ýurdumyzyň mukaddes Garaşsyzlygynyň şöhratly senesine, şeýle hem täze okuw ýylyna guramaçylykly taýýarlyk görmek boýunça öňde goýlan wezipeleriň möhümdigini belledi.
Hormatly Prezidentimiz Gurbanguly Berdimuhamedow maslahata gatnaşyjylara “Türkmenistan — Beýik Ýüpek ýolunyň ýüregi” diýlip yglan edilen ýylda ata Watanymyzyň gülläp ösmeginiň hem-de mähriban halkymyzyň bagtly durmuşda ýaşamagynyň bähbidine alyp barýan işlerinde uly üstünlikleri arzuw etdi.
©Seýsmiki Taýdan Durnukly Gurluşygyň Ylmy-Barlag Instituty


text:
28-nji maýda Kolumbiýada geçirilen Prezident saýlawlarynda dalaşgärleriň hiç birisine birinji tapgyrda ýeňiş gazanmak üçin sesleriň ýeterlik mukdaryny almak başartmady. Şol sebäpli 17-nji iýunda saýlawlaryň ikinji tapgyry geçiriler.
Sagçy dalaşgär Iwan Duke geçirilen saýlawlarda sesleriň 39 göterimine eýe bolup, çepçi Gustawo Petro 25 göterim, Serhio Fahardo bolsa, 23,8 göterim ses almagy başardy. Ýurduň häzirki Prezidenti Huan Manuel Santos saýlawlaryň juda parahat ýagdaýda geçirilendigini habar berdi.
Duke “Demokratik merkez” partiýasynyň adyndan saýlawlara gatnaşýar. Petro bolsa, “Ynsanperwer Kolumbiýa” hem-de Indeý we sosial alternatiw hereketi bileleşigi tarapyndan öz dalaşgärligini hödürleýär. Ol 2012-2015-nji ýyllar aralygynda Bogotanyň häkimi, ondan öň bolsa, kongresiň agzasy boldy. Serhio Fahardo “Kolumbiýa” bileleşigi tarapyndan çykyş edip, oňa başga-da “Ýaşyl bileleşik”, “Alternatiwli demokratik polýus” partiýalary hem-de “Raýat ylalaşygy” ýaly syýasy hereketler degişlidir.
Kolumb kanunlaryna laýyklykda, dalaşgäriň ýeňiş gazanmagy üçin sesleriň ýaryndan gowragyna eýe bolmagy zerur hasaplanýar. Ýokary döwlet wezipesine Dukeden, Petrodan we Fahardodan başga ýene-de üç dalaşgär – ozalky wise-prezident Herman Wargas Leras, Liberal partiýanyň dalaşgäri Umberto de la Kalýe we “Biziň ählimiz kolumbiýaly” atly syýasy hereketiniň dalaşgäri Horhe Antonio Truhilo dagylar bäsdeşlik edýär. Prezident saýlawlarynda ikinji orny eýelän dalaşgäriň senatyň düzümine girmäge hukugy bolup, onuň bilen birlikde wise-prezidentlik wezipesine dalaşgär bolsa, wekiller palatasynyň deputaty bolar.
Kolumbiýada Prezident saýlawlary
28-nji maýda Kolumbiýada geçirilen Prezident saýlawlarynda dalaşgärleriň hiç birisine birinji tapgyrda ýeňiş gazanmak üçin sesleriň ýeterlik mukdaryny almak başartmady. Şol sebäpli 17-nji iýunda saýlawlaryň ikinji tapgyry geçiriler.


text:
Orsýetiň Merkezi saýlaw komissiýasy oppozision syýasatçy Alekseý Nawalnynyň 2018-nji ýylyň mart aýynda geçiriljek prezidentlik saýlawlaryna dalaşgär hökmünde gatnaşmak boýunça arzasyny ret etdi.
Orsýetli korrupsiýa garşy aktiwist we oppozision syýasatçy Alekseý Nawalnyý prezidentlik saýlawlaryna dalaşgär hökmünde gatnaşmak üçin zerur dokumentleri toplap, Merkezi saýlaw komissiýasyna gowşurandygyny 25-nji dekabrda irden habar beripdi.
“Biz bolmasak, saýlaw - saýlaw bolmaz” diýip, Nawalnyý 24-nji dekabrda giçlik dokumentlerini tabşyrmazyndan öň aýtdy.
Nawalnyý Moskwanyň merkezinde ýerleşýän kommisiýanyň binasyndan çykyp gelýärkä: “Häzirki häkimiýetlere biz garşy çykyp bilýäris. Biziň esasy talabymyz saýlawlara gatnaşmaga ýol berilmegi” diýdi.
Kremli açyk tankytlamakdan saklanmaýan Nawalnynyň bir jenaýat işinde etmişli tapylandygy üçin, 2018-nji ýylyň mart aýynda geçjek prezidentlik saýlawlaryna gatnaşmagy gadagan. Onuň özi bu iş syýasy matlaply diýýär. Ýöne aýyplaw hökümi ýatyrylan ýa-da oňa ýörite rugsat berlen halatynda Nawalnyý saýlawlara gatnaşyp bilýär.
Dokumentleri kabul etmek maksady bilen iş sagatlaryny artdyran Merkezi saýlaw komissiýasy ony dalaşgär hökmünde hasaba alyp-almajakdygyny geljek bäş günüň içinde bildirmeli.
Nawalnynyň 25-nji dekabrda bir tweetde ýazmagyna görä, saýlaw resmileri onuň arzasy hakda eýýäm maslahata başlapdyr.
Saýlaw komissiýasy ozal onuň maliýe jenaýatynda etmişli tapylandygy üçin, 2028-nji ýyla çenli resmi wezipä dalaş etmäge hukukly däldigini aýdypdy.
Tarapdarlary ýurduň 20 şäherinde ýöriş geçirip, 15000 gol toplandyklaryny bildirenlerinden soňra
Nawalnyý 24-nji dekabrda saýlawa gatnaşmak üçin, ýeterlik goldaw jemländigini yglan etdi.
Moskwada geçen bir üýşmeleňde ol Orsýetiň lideri Wladimir Putini “ýaramaz prezident” diýip atlandyrdy.
“Biziň ýurdumyzy özüň üçin, maşgalaň üçin, öz dostlaryň üçin şahsy baýlyk çeşmesine öwren sen, Wladimir Putin. Şol sebäpden sen mundan artyk prezident bolmaly däl” diýip, Nawalnyý aýtdy.
Onuň tarapdarlarynyň 800 çemesi Moskwada äpet çadyra ýygnanyp, resmi goldaw üýşmeleňini geçirdiler. 742 adam bu barada taýýarlanan arza gol çekdi.
Nawalnynyň kampaniýasy kanunda talap edilişine görä, ýurduň 20 şäheriniň her birinden ony 500 adamyň goldamagy gerek diýýär.
Şunuň ýaly goldaw ýörişleri ýurduň beýleki 19 şäherinde, şol sanda Sankt Peterburgda, Wladiwostokde, Permde, Omskda, Krasnoýarskda we Ýekaterinburgda-da geçirildi.
“Bu ýurtda Putin we onuň hökümdarlygy üçin giň gerimli goldaw bar” diýip, Nawalnyý duşuşykda aýtdy. Ol soňra hem saýlawa dalaşgär bolup gatnamşmaga özüne ýol berilmese, tarapdarlarynyň saýlawy boýkot etjekdigini belläp, haýbat atdy.
Nawalnyý: “Biz utmaga taýyn, biz bu saýlawlary gazanarys” diýdi.
Öten hepde Nawalnyý özüniň doly saýlaw platformasyny ile ýetirdi. Onda ilkinji nobatda üns merkezinde durýan zatlar korrupsiýa garşy göreş, magaryf we saglygy goraýşa köpräk serişde goýbermek.
Putin özüniň dördünji gezek prezidentlige dalaş etjekdigini 6-njy dekabrda bildirdi. Tankytçylaryň aýtmagyna görä, saýlaw kampaniýasynyň we netijeleriň häkimiýetler tarapyndan manipulirlenýän ýurdy bolan Orsýetde onuň saýlawda ýeňiji bolup çykjakdygy öňünden görnüp dur.


text:
Azatlyk Radiosynyň Türkmenistandaky habarçysy Soltan Açylowa ýene-de näbelli adamlar tarapyndan hüjüm edildi.
Bu waka 27-nji noýabrda sagat 11:50 töweregi Açylowa Aşgabadyň Köşi sebitindäki ýykylan ýaşaýyş jaýlaryny surata düşürýän mahaly bolup, şonda onuň golaýyna ilki 30 ýaşlaryndaky raýat eşikli bir adam gelýär we “Surata alma! Näme üçin surata alýarsyň?’ diýip, gygyryp başlaýar.
Açylowa gürrüňi edilýän adamdan daşlaşjak bolanda, başga-da dört sany raýat eşigindäki adam dessine onuň daşyny gabaýar we elinden kamerasyny gaňryp alýar. Şondan soň ol bu adamlardan kamerasyny yzyna almaga synanyşanda, onuň daşynda dessine polisiýa eşigindäki ýene üç adam peýda bolýar we olar Açylowany ak reňkdäki awtoulaga mündirip, nämälim ýere alyp gidýärler.
Şol ýerde awtoulagyň içindäki polisiýa işgärleriniň biri ulagdan düşüp, telefon arkaly birileri bilen gürleşýär. Soňra-da olar Açylowa yzyna gidip, kamerasyny alyp biljekdigini aýdýarlar we ony ulagdan düşürip goýberýärler.
Žurnalist Köşüde jaý ýykylyşygynyň dowam edýän ýerine gaýtadan baranda, kamerany alan raýat eşigindäki adamlar oňa ‘özüň bilen deň bolmaly, kameraňy bereli, ýöne gaýdyp şu ýerlerde görünseň, indiki gezek gaty görme’ diýip, haýbat atýarlar. Açylowa kamerasyny yzyna alanda, onuň içindäki suratlaryň öçürilendigini hem-de kamerasyna zeper ýetendigini bilip galýar.
Ýatlap geçsek, bu Azatlyk Radiosynyň Türkmenistandaky habarçysy Soltan Açylowa soňky iki hepdäniň dowamynda amala aşyrylan ikinji hüjümdir.
14-nji noýabrda Aşgabadyň Parahat-7 etrapçasynda edilen hüjümde, žurnalisti yzarlaýan adamlar onuň hiç hili surat almazlygyny we öýden çykman oturmagyny talap etdiler. Şeýle-de, şonda Açylowa “öýüňden çyksaň ölersiň” diýlip haýbat atyldy.
Şu ýylyň iýul aýynyň aýagynda bolsa, Açylowa 24 sagadyň dowamynda iki gezek hüjüme sezewar boldy. Žurnalist 29-njy iýulda “ölüm” haýbatyny atan adamyň özüne polisiýadan surat aldyrmazlyk barada görkezme berlendigini aýdandygyny gürrüň beripdi.
68 ýaşly Açylowa 2016-njy ýylyň oktýabr we noýabr aýlarynda hem azyndan üç gezek näbelli adamlaryň hüjümine sezewar boldy.
Freedom House guramasynyň 2017-nji ýyl üçin çap eden hasabatynda, Türkmenistana media azatlygy boýunça “erkin däl” diýlip, oňa 199 ýurduň arasynda Demirgazyk Koreýa bilen bir hatarda 100-den 98 bal berlip sanawyň düýbünde ýerleşdirildi.
2016-njy ýylda “Serhetsiz reportýorlar” guramasynyň Media azatlygy indeksinde Türkmenistan 180 ýurduň arasynda 178-nji orunda ýerleşdirildi.


text:
Sopular hem musulmanlyk ygtykadyna eýerýärler we olar Allany öz içki dünýäsinden gözleýändigini aýdýarlar.
Yslam äleminde poeziýanyň iň ajaýyp nusgalaryny döredenleriň aglaba köpçüligi hem sopy şahyrlar bolupdyr.
"New York Times" gazeti soňky ýyllarda sopuçylyk ýoluny dowam etdirýänleriň yzygiderli hüjümlere duçar bolýandygyny ýazýar.
Müsürde 17-nji noýabrda juma güni sopularyň metjidine gurnalan terrorçylykly hüjümde 230-dan gowrak adam ölüpdi.
Bu waka Müsüriň häzirki zaman taryhynda edilen iň gandöküşikli hüjüm hasaplanýar.
Soňky bir ýylyň dowamynda Pakistanda hem sopularyň ybadat ýerlerine hüjümler gurnalýar.
Şeýle hüjümleriň baryny sünni ekstremistleri amala aşyrýarlar. Aslynda sopularyň aglaba köpçüligi diýen ýaly sünni bolup, diňe ujypsyzja bölegi saýydyr.
"Tasawwuf" ugry, ýagny dini pelsepe ýoly ýaly hasaplanýan sopuçylyk kämahal yslam dinindäki tarykatlaryň biri ýaly hasaplanýar.
Sopular Alla ybadat etmegiň diňe dini çäreler, namaz, agyz beklemek, haja gitmek bilen çäklenmeli däldigini öňe sürýärler. Olaryň garaýşyna görä, adamlar hemişe öz ruhuny päk tutmaga dalaş etmeli, nebsini jylawlamaly, pany dünýäniň keýpine hem näz-nygmatlaryna bendi bolman, özüni Taňra gowuşjak pursada taýýarlamalydyr.
12-nji asyrda başlan sopuçylyk hereketi ondan soň Gündogarda diýseň ýaýrawly bolupdyr.
Şeýlelikde, sopuçylyk demirgazyk Afrikadan Hytaýa çenli ýörgünli ýagdaýa gelipdir. Sopulyk bu sebitlerdäki halklaryň medeniýetine hem aralaşyp, onuň bilen utgaşyp gidipdir.
Miçigan uniwersitetinde yslamy öwrenýän professor Aleksandr D. Knyşyň aýtmagyna görä, sünnileriň arasynda bolşy ýaly, şaýylaryň arasynda hem sopuçylyk diýseň ýaýrawly amorf bir hereketdir.
Medeni döwürde sopuçylyk her hili radikallykdan we zalymlykdan gaça durýan parahatçylygy söýüji bir dünýägaraýyşyň görnüşidir.
Şonuň üçinem ony hoşmeýilli yslamyň iň esasy nusgasy hasaplaýarlar. Radikal yslamçylar bolsa sopulary "kapyr" we olaryň adatlaryny, dini çärelerini bolsa yslama gabat gelmeýän zatlar hasap edýärler.
Şu ýylyň fewral aýynda "Yslam döwleti" topary Pakistanda sopy filosoflaryň guburlaryna hüjüm gurnap, ol ýere zyýarata gelen 80 adamy hem öldüripdi.
Radikal yslamçylar mazar zyýaratlaryny, pirlere we aramgählere baryp yrymlar edilmegini olaryň Alla şärik edilmegi hasaplaýarlar.
Yslam dininde mazar zyýaraty we keramatly adamlaryň aramgählerine çokunmak adaty ýokdur. Şol sanda Muhammet pygamberiň guburyna hem şeýle garaýyşda çemeleşilýär.
"Yslam döwleti" we "Al-Kaida" toparlary sopulary ykrar etmän, ýazgaryp, bu ugurda şeýle sowaly öňe sürýärler:
Zyýaratgählere, aramgählere, pirlere ýykylmak ýaly işlere baş goýmalymy, ýogsa-da ABŞ we Ýewropa ýurtlary ýaly "beýik maksatlara" ümzükmelimi?
Yrak urşundan owal "Yslam döwleti" toparynyň düýbi hasaplanýan guramalar mezhepleriň arasynda oňşuksyzlyk döretmek üçin, şaýylaryň zyýaratgählerini dargadanda, Al-Kaidanyň baştutany Abu Musab al-Zarkawi ony tankyt edipdi.
2012-nji ýylda bolsa Al-Kaida degişli ýaragly toparlar Malide sopy zyýaratgählerini dargadypdy. Emma soň olaryň şeýle işi Al-Kaidadan birugsat edendigi mälim bolupdy.
Sopulygyň pirleri hökümetleriň güýç bilen üýtgedilmegini kabul etmeýärler. Aşa dindarlar bolsa hut munyň üçin olary "gowşaklykda" aýyplap, olaryň dünýägaraýşyny "zulumçy hökümetler bilen raýdaşlyk" hasaplaýarlar.


text:
Şu gün köpugurly "Aşgabat" stadionynda ýurdumyzyň wise-çempiony "Ahal" futbol topary AFK-nyň kubogynyň "D" toparçasynyň 2-nji tapgyrynda Gyrgyzystanyň çempiony "Alaý" futbol toparyny kabul etdi.
Toparlaryň ikisi hem toparçadaky ilkinji duşuşygynda ýeňildi. 7-nji martda Gyrgyzystanyň Oş şäherinde geçirilen duşuşykda "Alaý" paýtagtymyzyň "Altyn asyr" futbol toparyndan ýeňlen bolsa, şol gün Täjigistanyň paýtagtynda "Istiklol" bilen "Ahalyň" arasyndaky duşuşyk ýerli toparyň ýeňşi bilen tamamlandy. Şonuň üçin bu gün garşydaşlaryň ikisi hem toparçadaky ilkinji utuklar üçin ýaşyl meýdana çykdylar.
Şeýle bolsa, türkmen futbolçylarynyň ýeňşe bolan höwesi we fiziki taýýarlygy duşuşygyň ilkinji ýarym sagadynda özüni görkezdi. 27-nji minutda hüjümçi Süleýman Muhadowyň geçiren goly "Ahaly" hasapda öňe çykardy. Ilkinji goldan 6 minut soňra "Ahalyň" "9-lygy" özüniň we toparynyň ikinji goluny derwezeden geçirdi. 36-njy minutda hasap 3:0-a çykdy. Bu gezek Röwşen Meredowyň toparynyň ýene bir täze transferi Guwanç Abylow tapawutlandy. Birinji ýarym şu hasap bilen hem tamamlandy.
Başdan aýaga meýdandaky artykmaçlygy öz elinde saklan "Ahal" 68-nji minutda "Alaýyň" derwezesinden dördünji goly hem geçirdi. Bu gol şol bir wagtyň özünde Guwanç Abylowyň hem duşuşykdaky ikinji goly boldy. 86-njy minutda Süleýman Muhadowyň ornuna giren hüjümçi Nurýagdy Muhammedow meýdana girmeginden 6 minut soňra duşuşygyň gutarnykly netijesini goýdy. Şeýlelikde, "Ahal" yklym ýaryşyndaky ilkinji 3 utugyny 5:0 hasabyndaky uly ýeňiş bilen gazandy.
"Türkmennebitönümleri" baş müdirliginiň topary ertirki "Altyn asyr" - "Istiklol" duşuşygyna çenli toparçanyň birinji ornuny "aragatnaşykçylar" bilen paýlaşýar. Eger ertir "Altyn asyr" ýeňiş gazansa, ýurdumyza wekilçilik edýän toparlar ilkinji iki orny eýelärler.
Soňky habarlar
Archive news
"Ahal" toparçadaky ikinji duşuşygynda "Alaýy" uly hasap bilen ýeňdi
Şu gün köpugurly "Aşgabat" stadionynda ýurdumyzyň wise-çempiony "Ahal" futbol topary AFK-nyň kubogynyň "D" toparçasynyň 2-nji tapgyrynda Gyrgyzystanyň çempiony "Alaý" futbol toparyny kabul etdi.


text:
Panama çig nah mata | Panama - çig nah mata | Dokma senagaty | TurkmenExporters
Panama çig nah mata
Talap ugrat
Goşmaça maglumat
- Görnüş: Panama çig nah mata (100% pagta)
- Gaplama: Polipropilen gaplama
- Göwrüm: 1 rulonda 220-300 metr Panama çig nah mata
- Hödürleýän önümlerimiz ýewropanyň öňdebaryjy dokma enjamlarynda öndürilen.
- Önümlerimiz ýokary hilli we uzak möhletli ulanmak üçin dürli hil barlaglaryndan geçirildi.
- Töleg şertleri: 40% göterimi öňünden, 60% göterimi ýükleri ugratmazdan öňünçä bank ulgamynyň üsti bilen tölemek şertinde.
- Ugratmak möhleti: 15-30 günüň dowamynda.


text:
«Amul — Hazar 2018» halkara awtoralli boýunça mediaforum
«Amul — Hazar 2018» halkara awtoralli boýunça mediaforum |
Düýn Aşgabatda Ýapyk binalarda we söweş sungaty boýunça Aziýa oýunlarynyň üstünlikli geçirilen ýeri bolan Olimpiýa şäherjiginiň “Sport” myhmanhanasynyň mejlisler zalynda “Amul — Hazar 2018” halkara awtorallisine bagyşlanan mediaforum geçirildi. Çärä şu ýylyň sentýabrynda geçiriljek awtomobil ýaryşyny guraýjylar hem-de oňa gatnaşyjylar, iri daşary ýurt we milli habar beriş serişdeleriniň wekilleri gatnaşdylar.
Etiketkalar: media forum , Amul-Hazar 2018


text:
Nebit-gaz pudagynda ençeme ýyllap zähmet çeken bir dostum birnäçe ýyl mundan ozal öz täsin başdan geçirmesini gürrüň beripdi, henizem ýadymdan çykanok.. Şol dostumyň agzyndan size ýetireyin..
Men daşary ýurtly bir nebit-gaz ägirdiniň Nebitdag şäheri töweregindäki tebigy gaz guýusy gazýan bölüminde işleýärdim. Ofisimizde 2 sany daşary ýurtly inžener bardy. Olar elmydama bir-biri bilen basdaşlyk edýärdi, gohlaşýardy, jedelleşýärdi; emma men bu gürrüňlerden köp zat öwrenýärdim.
Birgün şolardan biri Aşgabatdaky merkez ofise gidipdi emma ertesi gün wagty bilen gelmedi. Irden 9 töwerek taksi bilen ýola çykanyny bilýärdik we taksi bilen ýoluň 5 sagat çemesi dowam edýänini hem bilýärdik. Ýöne eýýäm 7 sagat geçip gidenem bolsa ol inžener gara berenokdy. Elbetde biz bir-neme çekinýärdigem, sebäbi Nebitdag şäherinden gumuň içine eslije ýöremelidi we çölüň içinde adamyň başyna herhili zat gelip bilerdi. Telefonam ol ýerlerde işlemeýärdi.
Ynha-da bir-ýerden nätanyş bir ulag göründi we içinden inženerimiz böküp düşdi. Ynjaldyk.
Emma beýleki inžener oňa gatyrgandy; 2 sagat gijä galypdy sebäbi.. Ol gijä galan inžener şeýle jogap berdi:
- Hawa gijä galdym, 2 sagat gijä galdym. Sebäbi adaty ýagdaýda biz Aşgabatdan bäriligine bir ulagy ýeke özümiz tutup gaýdýas we 100$ töleýäs. Men bugün beýtmedim; sürüjä garaşjagymy we Nebitdaga çenli başga ýolagçy alyp biljekdigini aýtdym. Ol elbetde ulagyna menden başga ýene 3 sany ýolagçy aldy we şeýdip birneme wagt ýitirdim. Hawa, wagt ýitirdim emma ýol harajatym 100$ däl-de 50$ boldy.. Men kärhanamyzyň 50$-yny tygşytladym. Keýpine gijä galamok.. Meň pikirimçe biz hemişe şeýtmeli. Ýol harajaty berilýär diýip edenimiz edip ýörmeli däl..
Gürrüňiniň soňlanmagyna sabyrlylyk bilen garaşyp oturan beýleki inžener ony diňläp bolansoň söze başlady.
- Aslynda seň diýýäniňde jan bar. Indi men şol 2 sagatda näme edenimi aýdaýyn saňa, ikimiz bile karar bereli nähili hereket etmelidigimize..
Senem bilýäň biziň stolumyzyň üstünde kärhanamyza gerekli enjam we olaryň ätiýaçlyk şaýlarydyr himiki goşundylar boýunça baha teklipleri hümer bolup gidýär köplenç. Firmalar bize baha teklip edýärler getirip bereli diýip.. Olary aslynda ýekän-ýekän, setir-setir seljermeli biz, bu biziň borjumyz. Sebäbi ol önümleriň herbiri müňlerçe dollara durýar. Ýöne köplenç ony seljermäge hiçhili wagtymyz bolmaýar we soňky günlere galýanlygy üçin teklibe gönümel gol çekip göýberýäris, netijede şol önümler satyn alynýar.
Öz önümlerini hödürleýän firmalar bolsa köplenç gaty derwaýys däl zatlary-da öz teklip sanawlaryna goşýarlar. Elbetde hökmany suratda alynmalylary hökman almaly, ýöne aralarynda alynmasa-da boljak zatlaram bar. Sen ýokkaň men 2 sagatlap şol teklipleriň ýekejesini seljerdim we teklip sanawyndaky 30 töwerek önümden 2 sanysyny zerur däl diýip hasap etdim we üstüni çyzyp göýberdim. Mukdary bilen bile ol iki önümiň jemi bahasy 25.000$..
Indi sen aýt, kärhanamyzyň serişdelerini tygşytlamak babatda eden hereketlerimizden haýsymyzyňky has dogry?!
Cesme: Konsultant
Haýsysy has dogry?!
Nebit-gaz pudagynda ençeme ýyllap zähmet çeken bir dostum birnäçe ýyl mundan ozal öz täsin başdan geçirmesini gürrüň beripdi, henizem ýadymdan çykanok.. Şol dostumyň agzyndan size ýetireyin..
-
Babaniyazow J
3 weeks ago
- Wagtyňy ýitirmeli däl